SVETSKO PRVENSTVO 2018 (C grupa): SELEKCIJA FRANCUSKE! - Sportske novosti\nNaslovna Svetsko prvenstvo 2018 SVETSKO PRVENSTVO 2018 (C grupa): SELEKCIJA FRANCUSKE!\nFIFA RANG LISTA – 9.mesto\n,,Galski petlovi’’ su plasman na Svetsko prvenstvo izborili na poprilično siguran način, a grupa u kojoj su bili nije bila nimalo lagana, završili su na prvom mestu sa skorom 7 pobeda, 2 remija i 1 porazom uz gol razliku 18:6, ispered selekcija Švedske, Holandije, Bugarske, Luksemburga i Belorusije. Jedini poraz doživeli su od neugodne Švedske 2:1, dok su takođe dva remija bila veliko iznenađenje protiv Belorusije i Luksemburga, oba puta 0:0.\nISTORIJA NA SVETSKIM PRVENSTVIMA: Selekciji Francuske ovo je 15-to učešće na Svetskim prvenstvima i uvek je ova selekcija igrala važnu ulogu na planetarnim smotrama. Najbolje rezultate ostvarili su 1998.godine kada su postali šampioni sveta, 2006-te godine poraženi su u finalu od Italije, a treći su bili na Svetskim prvenstvima1958. i 1986.godine. Na prošlom Svetskom prvenstvu stigli su do ¼ finala, ali su im u sećanju i šampionati van Evrope 2002. i 2010.godine kada su ispadali u grupnoj fazi i završavali 29. i 28.na svetu.\nMEČEVI SELEKCIJE (2017-2018): Osim mečeva u kvalifikacijama, selekcija Francuske odigrala je tokom 2017-te godine odigrala i četri prijateljska meča, slavili su protiv selekcija Paragvaja 5:0, Engleske 3:2, Velsa 2:0, dok su sa Nemačkom remizirali 2:2. Početkom 2018-te godine odigrali su mečeve protiv Kolumbije gde su poraženi 2:3 i protiv Rusije gde su slavili 3:1.\nSELEKTOR: Selektor tima je legendardni reprezentativac ove zemlje, Didije Dešamp, čovek koji predvodi ovaj tim još od 2012-te godine sa dosta uspeha, jer je na ostvario 46 pobede, 13 remija i 15 poraza. Na Evropskom prvenstvu 2016-te godine poražen je u finalu od selekcije Portugala 1:0, dok je na Svetskom prvenstvu 2014-te dogurao do ¼ finala. Tokom svoje trenerske karijere predvodio je i Monako, Juventus i Marsej, a možda i najveći uspeh napravio je u sezoni 2003-04 kada je sa Monakom igrao finale Lige šampiona, uz to je osvajio i 4 kupa Francukse, jedno prvenstvo, a bio je i trener Juventusa kada su osvojili Italijansku Seriju B i vratili se u najjači rang takmičenje posle kazne zbog nameštanja.\nTAKTIKA: Trener Dešamp je neko ko u osnovi koristi formaciju 4-4-2 sa različitim varijacijama u zavisnosti od protivnika, ono što mu nedostaje u igri je veći doprinos spoljnih defanzivnih igrača koji čini se nisu na nivou ostatka tima. Par centralnih veznih igrača su igrači koji su obavezni da radi u oba pravca i budu prvi u defanzivi, ali i uvek dostupni u napadu tima, bočnim veznim igračima i napadačima data je puna sloboda u igri kada tim ima posed, što oni koriste čestim menjanjem pozicija i ubacivanjima iz drugog plana.\nTIM FRANCUSKE: Pozicija golmana je gotovo sigurno namenjena golmanu Totinhema, Hugu Lorisu, ovaj golman ne brani možda ove sezone u formi kakva ga je krasila u prošlosti, ali ako uđe u formu golman je na kog svaki tim može da se osloni. Njegova zamena je takođe iskusni golman Marseja, Stiv Mandanda koij je tokom kvalifikacija branio na jednoj utakmici, dok je pozicija trećeg golmana najverovatnije namenjena za Areolu iz PSŽ-a. Svkako odličan izbor na gol crti za trenera Dešampa.\nŠto se tiče odbrane tima, može se reći da su se na poziciji centralnih defanzivaca smenjivala trojica igrača u zavisnosti od rivala i potreba tima. Rafale Varan iz Real Madrida, jedan je od igrača koji odbrani donosi čvrstinu i skok igru u kojoj je neprikosnoven, zbog svoje dobre tehnike pouzdan je i prilikom započinjanja napada svog tima. Ove sezone bio je standardan u dresu Reala, dok je tokom kvalifikacija odigrao 7 mečeva. Tu je i igrač Arsenala, Košelni, momak koji je na igrao na svih 10 mečeva i neko ko je štoper kome su brzina, agresivnost i jaka duel igra najveći su kvaliteti uz odlično postavljanje i čitanje namera protivnika, nažalost neće biti u mogućnosti da pomogne svom timu zbog teške povrede koju je doživeo u meču protiv ekipe CSKA Moskva. Samuel Umtiti igrač Barselone i starter na 5 kvalifikacionih mečeva, još jedan je opcija u centralnom delu odbrane, igrač za kog nema izgubljene lopte, veoma hrabar i agresivan, zanimljivo je da je jako dobro tehnički obučen i da je igrač koji dosta učestvuje u gradnji napada svog tima. Mladi igrač PSŽ-a, 22-godišnji Kimpembe, mogao bi da bude opcija sa klupe. Što se tiče bočnih defanzivnih pozicija, možda su upravo one i najveći problem u timu, odnosno mesta gde je izbor najslabiji. Sa leve strane izbor su igrači Lukas Dinje iz Barselone, igrač koji je defanzivno sasvim solidana opcija, ali i neko kome će nedostajati utakmice, jer je ove sezone igrao jako malo za svoj klub, što je i očekivano u konkurenciji Žordi Albe. Kao njegova alternativa javlja se Lukas Hernandez iz Atletiko Madrida, momak koji može da pokrije i poziciju centralnog defanzivca, ali igrač bez iskustva igranja za nacionalni tim. Čini se da je Kurzava igrač PSŽ-a koji je nastupao u kvalifikacijama ispao iz konkurencije za tim zbog slabe forme u 2018-oj godini. Dok je Benjamen Mendi propustio gotovo čitavu sezonu zbog povrede i počeo da igra tek početkom maja.Sa desne strane kao starter je sigurna igrač Monaka Đibril Sidibe koji je na svih 10 mečeva u kvalifikacijama nastupao u dresu nacionalnog tima i zabeležio 2 asistencije, poprilično opasan kada se ubaci u napada svog tima, često sam i završava akcije udarcima na gol, ali ne toliko pouzadan kada se radi o defanzivi što se moglo videti u meču sa Kolumbijom kada je dva gola palo sa njegove strane, defanzivno ga često možemo videti da pristupa i suviše agresivno što dovodi do čestih faulova nad protivnicama, ove sezone je za svoj tim odigrao 33 meča, postigao 3 gola i zabeležio 8 asistencija. Svojim saigračima prosečno namešta 1,4 opsanu šansu za gol po meču.\nVezni red ,,trikolora’’ je sastavljen od igrača koji selektoru Dešampu pružaju upravo ono što on najviše voli, a to je raznovrsnost i mogućnost da u zavisnosti od rivala kombinuje. Ukoliko je suditi po mečevima u kvalifikacijama Blais Matudi igrač Juventusa je neko u koga Dešamp ima puno poverenja, odigrao je 7 mečeva uz po 1 gol i asistenciju, igrač koji radi u oba smera, pomaže svojim defanzivcima, a može da bude opsana i u završnici napada. Isti broj mečeva tokom kvalifikcija odigrao je i ove sezone dosta kritikovani Pol Pogba, igrač koji deluje da može sve sa loptom kada mu je dan, ali i neko ko izgleda kao rekreativac kada ga neće, ove sezone u dresu Junajteda nastupao je na 34 meča, uz 6 golova i 12 asistencija. Ukoliko dobije saigrača u veznom redu koji će ga ,,pokriti’’ u defanzivi, može biti neko ko rešava utakmice za tim Francuske. Kada smo već kod igrača koji ,,pokriva’’ sve u defanzivi, stigli smo i do N’Golo Kantea, igrača koji je ,,doneo titulu’’ ekipi Lestera i koji donosi balans u timu svojom velikom požrtvovanošću i sjajnim borbenim duhom. Igrač koji pokriva veliki prostor i ispravlja sve brljotine svoji ofanzivnijih saigrača. Dvojica nešto mlađih ali već profilisanih igrača, Toliso iz Bajern Minhena i Rabio iz PSŽ-a, nude mogućnosti različitog kombinovanja na ovim mestima. Što se tiče krilnih pozcija u timu, čini se da je leva strana tima rezervisana za Tomasa Lemara, igrača Monaka za kojeg se očekuje da pojača neki od najjačih engleskih timova posle Svetskog prvenstva. Prodoran igrača velike brzine sa sjajnom tehnikom i završinicom. Ove sezone je za Monako odigrao 36 mečeva, postigao 3 gola i zabeležio 9 asistencija. Dvojac igrača Marseja, Dimitri Paje i Floran Tauvin, mogli bi da se nađu u bitnim ulogama, Paje je igarač u kojeg veruje Dešamp što se vidi iz 8 nastupa (5 kao starter) tokom kvalifikacija, dok je Tauvin neko od koga sve kreće u timu Marseja ove godine, odigrao je 52 utakmice, postigao 26 gola uz čak 18 asistencija. Treba spomenuti i džokera sa klupe i nekog ko može da bude faktor promene u meču, Kinglsi Koman iz Bajern Minhena.\nAko za neko mesto možemo da kažemo da apsolutno obezbeđeno i da ko god da počne može da odradi veliki posao, to je napad tima. Trenutno malu prednost u odnosu na ostale imaju Antoan Grizman iz Atletiko Madrida i Kilijan Mbape iz PSŽ-a. Dvojica igrača sjajne tehnike i velike brzine koji kada imaju dan ne postoji odbrana na svetu koja im može parirati. Grizman je odigrao svih 10 mečeva u kvalifikacijama uz po 4 gola i 4 asistencije, dok je Mbape šansu češće tražio sa klupe. Neko ko je dobijao prednost, jeste igrač Čelzija, Olivije Žiru, koji na 8 kvalifikacionih mečeva ima 4 gola na svom kontu. Za razliku od ostalih napadača, on donosi ,,masu’’ u napad svog tima i pouzdanu ,,metu’’ za centrašuteve sa bokova na kojima je tim Francuske izuzetno opasan. Dvojica krilnih napadača koji mogu da igraju i u središnjici napada Ousman Dembele iz Barselone i Entoni Marsijal iz Mančester Junajteda, predstavljaju još mogućnosti za izbor selektoru tima.\nVRLINE TIMA: Dugogodišnji rad selektora Dešampa sa timom i dva velika takmičenja pokazala su igračima šta mogu očekivati od selektora, tako da su mogli u potpunosti da se prilagode njegovim taktičkim zahtevima, veliki broj igrača koji može ravnopravno da konkuriše za tim, još jedna je velika prednost ovog tima.\nMANE TIMA: Čini se da nedostatak bočnih defanzivaca može da bude veliki problem za ovaj tim, naročito u situacijama kada dođe do nepredviđenih okolnosti kao što su povrede ili kartoni. Uz to čini se da u timu još uvek nije profilisan igrač koji je pravi lider i neko na koga ceo tim može da se osloni kada timska igra ne daje rezultat.\nŠANSE NA SVETSKOM PRVENSTVU: Svakako da Francuska kao velika fudbalska nacija uvek ulazi u red favorite za najviši plasman na takmičenju, činjenica da selektor dugo radi sa timom i da na većini mesta u timu ima dovoljno dobrih igrača može dovesti do toga da ,,galske petlove’’ gledamo u samoj završnici turnira.\nNAJVEĆI TALENAT U TIMU: Puno mladih i talentovanih igrača ima u timu Francuske, a svi su rođeni u periodu od 1994. do 1998.godine, ali smo se mi odlučili za ,,novog Tijeri Andrija’’, igrača PSŽ-a, Kilijana Mbapea. Momak koji je rođen 1998.godine neko je ko jednim potezom može svom timu da donese veliku prednost, dug korak i sjajna kontrola lopte prednost su koju je gotovo nemoguću ograničiti ovom igraču, kao i prošle sezone kada je bio glavni igrača u pohodu Monaka na titulu šampiona Francuske, i ove sezone je doprineo da do iste dođe njegov novi tim PSŽ. Tokom sezone 2017/18 odigrao je 45 mečeva, postigao 21 gol uz 16 asistencija. Pored fantastičnih fizičkih predispozicija, igrač je koji perfektno razume igre i često nepredvidivim potezima reševa neke složene situacije u igri.\nPROGNOZA: Čini se da je plasman u ¼ finale i na ovom Svetskom prvenstvu maksimum ovog tima.\nC grupa Svetsko prvenstvo 2018\nFrancuska spisak igrača\nPrethodni tekstDan za potpise u nemačkom gigantu\nSledeći tekstSerija A (najava, predlozi za klađenje) SUBOTA


22/09/2020 | 09:11 | Autor: SRNA\nSavjetnik Njegove svetosti patrijarha srpskog Irineja beogradski advokat Toma Fila izjavio je da je uvjeren da bi spor Srpske pravoslavne crkve sa nekanonskom Makedonskom pravoslavnom crkvom bio riješen da je prihvaćen Niški sporazum iz 2002. godine o prevazilaženju crkvenog raskola i da se politika isključila iz rasprave o ovom pitanju.\nKomentarišući zahtjev zvaničnog Skoplja da vaseljenski patrijarh prizna autokefalnost MPC, Fila je istakao da je pogrešno što se pregovori o priznanju ove nekanonske crkve vode mimo SPC.\nFila, kojeg je patrijarh Pavle opunomoćio da razgovara sa makedonskom stranom, napomenuo je da je Niški sporazum predviđao da se izvjesno vrijeme na liturgijama pominje i srpski patrijarh.\nPrema njegovim riječima, taj sporazum je predviđao i da se sva crkvena vlastela u MPC bira autonomno, bez saglasnosti SPC.\nFila je rekao za "Politiku" da tim dogovorom MPC nije bila ni u kakvim finansijskim obavezama.\nOn je podsjetio da se tadašnji makedonski premijer Nikola Gruevski nije saglasilo sa Niškim sporazumom, te ocijenio da bi dvije crkve danas već našle zajednički jezik da se politika isključila iz rasprave.\nPrema njegovim riječima, i kada bi SPC priznala MPC, otvoreno je pitanje da li bi to iskreno uradile Bugarska i Grčka.\nPredsjednik Sjeverne Makedonije Stevo Pendarovski zatražio je juče od patrijarha vaseljenskog Vartolomeja da prizna autokefalnost MPC, čime zaobilazi SPC.\nNiški sporazum je sporazum o konstituisanju autonomne Ohridske arhiepiskopije i prevazilaženju raskola između kanonske SPC i nekanonske MPC.\nDugogodišnji dijalog predstavnika crkava rezultirao je dogovorom za prevazilaženje raskola u Nišu 17. maja 2002. godine.\nPostignuti dogovor je podrazumijevao da se prizna najšira crkvena autonomija eparhijama u Makedoniji /sada Sjevernoj Makedoniji/, a da zauzvrat Ohridska arhiepiskopija zadrži simbol i izbor poglavara pravoslavne crkve u Makedoniji koji potvrđuje patrijarh srpski.\nPrema sporazumu, eparhije u Makedoniji bi mogle u službenom opštenju da koriste dosadašnji naziv.\nPrijedlog dogovora je prihvatilo pet od sedam makedonskih episkopa, ali je odmah krajem maja krenula kampanja članova MPC koji su tvrdili da je u Nišu potpisan samo radni dokument, koji nema obavezujući karakter.\nVučić održao sastanak sa Medvedevim (FOTO)\nKosmet: 17 zaraženih virusom korona\n11:15 > Hoti: Pitanje ZSO više ne postoji\n08:43 > "Otvaranje predstavništva Ministarstva odbrane Rusije dobar potez"\n07:41 > Uhapšen osumnjičeni za bombaški napad u Novom Sadu\n07:37 > Savjet bezbjednosti o Kosovu i Metohiji


Pravi cvetni bum u proleće/leto kolekciji Versace za jake žene - Astrology Srbija - donnasfreeastrology.info\nPravi cvetni bum u proleće/leto kolekciji Versace za jake žene\nU nekoliko prethodnih sezona Donatela Versaće je upamćena po kolekcijama koje su posvećene njenom bratu.\nPored odeće koja je kreirana u čast njenog brata Donatela je takođe u prethodnim kolekcijama predstavila najaktuelnije trendove – šarenu odeću i kaubojski stil. Posle skoro tri nedelje mode, postalo je jasno da su modne kuće iznenada odlučile da ne nastavljaju sa prolaznim "brzim" trendovima, već da predstave publici nešto drugačije i nosivo.\nDakle, modna kuća Versace je na nedelji mode u Milanu pokazala prugaste džempere i olovke suknje sa živopisnom štampom, udobne kardigane i kratke kožne jakne, kao i bogati cvetni print koji je zauzeo mesto na providnim suknjama, haljinama, košuljama koje se nose vezane oko struka.\nU kolekciji smo takođe videli providne suknje, blejzere u asimetrične haljine sa cvetnim printom. Pored toga, cveće simbolizuje obnovu i novi život koje zajedno sa luksuznim kompletima stiče poseban značaj - oslobođenje i emancipaciju.


13.01.2018 12:15 | Aleksandra Glišić\nBanjaluka - Novogodišnji koncert Banjalučke filharmonije biće održan 14. januara u 12 časova u Banskom dvoru Kulturnom centru u Banjaluci.\n- Kada se na kraju sezone i pred početak nove, prave analize proteklog perioda, drago mi je da je Banjalučka filharmonija 2017. godine imala svoju svakako najdinamičniju sezonu do sada, sa izuzetno kvalitetnim koncertnim nastupima u zemlji i inostranstvu. Održano je ukupno 15 odličnih cjelovečernjih koncerata - rekao je direktor Banjalučke filharmonije Ivan Otašević.\n- Šef dirigent Vanesa Kremenović i ja imali smo obavezu da sastavimo repertoar po svjetskim standardima i u okviru koncertnog programa će se publici predstaviti naša dva sjajna soprana Dunja Simić i Snežana Savičić-Sekulić, koje obje baštine svjetsku karijeru i nastupaju širom Evrope i regiona. Takođe će se predstaviti i mlada violinistkinja Lidija Bojinović iz Banjaluke koja se nametnula kvalitetnim solističkim koncertima u protekloj godini - ističe Otašević.\nNaš osmogodišnji cilj, kaže, jeste da Republika Srpska dobije u skoroj budućnosti svoju državnu instituciju iz oblasti kulture - Filharmoniju koja će biti i prva Javna ustanova iz segmenta muzičke umjetnosti.\n- Podrška domaćim mladim umjetnicima je veoma važna za umjetničku scenu Republike Srpske budući da domaći umjetnici obezbjeđuju kontinuitet i čine umjetnički kapacitet Republike Srpske. Velikim Simfonijskim orkestrom Banjalučke filharmonije će dirigovati poznata dirigentkinja iz Srbije, Vesna Šouc. Sviraćemo najljepšu prazničnu umjetničku muziku - kazao je Otašević.\n- Ovo će biti moje prvo predstavljanje kao soliste ispred punog simfonijskog sastava orkestra i trema postoji, ali me motiviše da dam sve od sebe i da sa orkestrom i publikom podijelim najljepše emocije, te da publici u sali i gledaocima pored TV ekrana širom RS zajedno sa kolegama na sceni poželim najljepše novogodišnje želje - naglasila je Bojinovićeva.


Damir Rastić na pripremama u Petrovcu - SPORTSKI ŽURNAL\nDamir Rastić na pripremama u Petrovcu\nDamir Rastić je jedini predstavnik Srbije u Svetskom kupu u biatlonu\nBiatlonac Srbije Damir Rastić rekao je danas da će pokušati da se što bolje pripremi za Svetsko prvenstvo u letnjem biatlonu, koje je na programu od 26. do 29. avgusta u Novem Mjestu.\n- Krenuo sam ozbiljno da se spremam za narednu sezonu, a pre svega za prvo veliko takmičnje krajem avgusta u Češkoj. Do 1. juna ću boraviti u Petrovcu, gde imam odlične ulove na Paštrovačkom brdu - rekao je Rastić.\nOn je dodao da će tokom juna i jula trenirati u Sjenici, a potom sledi odlazak u Španiju ili Sloveniju.\nDamir Rastić je jedini predstavnik Srbije u Svetskom kupu u biatlonu.\nBiatlonac Damir Rastić završio karijeru\nIBU kup u biatlonu: Rastić osvojio osam bodova u poteri u Ridnaun Val Ridani\nRuske i beloruske zastave i himne zabranjeni na takmičenjima u biatlonu


Beta 19. aprila 2019. 20:30\nProtest „Jedan od pet miliona“ održan je večeras u Nišu, a organizatori, predstavnici Pokreta mladih „Za Niš bez straha“, kazali su da nakon uskršnjih praznika neće biti okupljanja na trgu već će borbu protiv aktuelne vlasti nastaviti tribinama i postavljanjem štandova u svim mestima u Srbiji.\n„Nastavljamo da se borimo protiv laži Aleksandra Vučića, protiv najgore vlasti do sada. Borimo se za budućnost Srbije“, rekao je Miljan Marjanović iz Pokreta mladih „Za Niš bez straha“.\n„Vladaju uz pomoć lažnog patriotizma, lažnih ekonomskih uspeha, i laži o opoziciji i gradjanima. Kažu da gradjani nikad bolje nisu živeli, a nama je sve teže. Ucenjeni i osiromašeni ljudi u ovom gradu nemaju para ni za lekove, ni za hranu, a vlast im otima kuće i stanove da bi naplatila porez i struju“, naglasio je Stanković.\n„Smanjili su penzije uprkos zaklinjanju da to neće uraditi. Pored toga, penzije je svake godine trebalo da se uskladjuju sa stopom rasta inflacije i bruto domaćeg proizvoda, a to je od 2012. godine povećanje od 30 do 40 odsto. Medjutim, oni su nam od tada do danas udelili povećanje od svega 8,4 odsto“, izjavio je Tamburić.\n„Pomirili bi se sa tim da je novac utrošen za zdravstvo, za Razvojnu banku Srbije, za sisteme za navodnjavanje, protivgradnu zaštitu, podršku poljoprivredi i domaćim preduzećima. Na žalost, oni taj novac troše na pokrivanje rupa u javnim preduzećima koja nemilice pljačkaju, na zapošljavanje stranačkih botova i na dilove sa stranim investitorima“, istakao je Tamburić.


BEOGRAD – Gradski sekretar za kulturu Ivan Karl otvorio je večeras izložbu „Objektivno: Svetkovina džez fotografije” u Domu omladine Beograda, koja se održava povodom 35. Beogradskog džez festivala.\nKarl je istakao da su naša dva najveća festivala Fest i Džez festival vršnjaci, ali da je u odnosu na Fest koji je pauzirao dve godine, Džez festival pauzirao čak 15, saopštio je gradski Sekretarijat za informisanje.\n„U predvečerje otvaranja 35. jubilarnog izdanja festivala kroz ovu izložbu vidimo rekapitulaciju. Ona je šira i od samog festivala i bavi se prisustvom, uticajem i značajem džeza u ovim krajevima. Kroz 150 odabranih fotografija, koje su postavljene na tri nivoa u Domu omladine, vraćamo se u prošlost i dekade našeg glavnog grada koje je prožimao džez“, rekao je gradski sekretar za kulturu.\n„Ova izložba je sačinjena vrednim očima i britkim zapažanjima džez fotografa i ona je kao i muzika koju opisuje. Želim svima da pođednako uživaju u ovoj izložbi i u džez tonovima narednih dana“, rekao je Karl.\n„Fotografi su beležili džez festival od prvog dana pre 35 godina i ove godine smo te snimke pretočili u izložbu koja se može videti u celom Domu omladine. Iza izložbe stoji mnogo uzbudljivih priča kako se fotografisalo i kako se došlo do ovih fotografija“, rekao je on i dodao da je zamisao bila da se izložba pretvori u nešto što je akademski istraživo i nešto što će ostati za buduće generacije.\nSutra u podne biće održana tribina na kojoj će govoriti fotografi koji su učestovovali na realizaciji izložbe „Objektivno: Svetkovina džez fotografije”.


Podrška iz Fonda za lokalne samouprave Užicu, Čajetini, Bajinoj Bašti, Priboju i Novoj Varoši — ZoomUe\nby Marija Vranic · Published april 16, 2018 · Updated april 16, 2018\nSRBIJA – Podršku iz Fonda za lokalne samouprave Ministarstva državne uprave i lokalne samouprave za realizaciju projekata ove godine dobiće 59 opština i gradova među kojima su Užice, Čajetina, Bajina Bašta, Nova Varoš i Priboj.\nU Užicu će sa 8,5 miliona dinara biti rekonstruisana stara OŠ „Aleksa Dejović“ u Sevojnu i adaptirana u Kulturni centar, dok će Priboju iz ovih sredstava pripasti 10,5 miliona dinara za održavanje trotoara.\nIz Fonda za lokalne samouprave finansira se realizacija tri vrste projekata, pa će 33 lokalne samouprave dobiti više od 262 miliona dinara za infrastrukturne radove na vrtićima, školama, objektima kulture, sporta i javne uprave, komunalnoj infrastrukturi, javnim parkovima i rasveti, navodi se na sajtu Ministarstva državne uprave i lokalne samourave.\nTakođe, 18 opština i gradova dobiće više od 48 miliona dinara za nabavku savremenih informacionih tehnologija koje će omogućiti uvođenje e-Uprave i bolje pružanje usluga građanima i privredi, dok će sa više od 10 miliona dinara biti podržano osam lokalnih samouprava u organizaciji kulturnih, sportskih i turističkih manifestacija, navodi se na sajtu.\nby Vesna Đurović · Published april 12, 2018\nNext story Rekonstrukcija puta Čačak-Užice\nPrevious story Gradi se novi parking u Priboju


Delegacija DRI učestvovala na radionici posvećenoj reviziji finansijskih izveštaja u Turskoj | Državna revizorska institucija\nUčesniciskupa, predstavnici vrhovnih revizorskih institucija (VRI) Albanije, Bosne i Hercegovine, Makedonije, Srbije, Turske i Crne Gore, razmenili su znanja i iskustva kroz praktičnu primenu svojih metodologija u vezi sa evaluacijom nalaza i izveštavanjem.\nDelegacija DRI je predstavila način na koji standarde za evaliaciju revizijskih nalaza, formiranje revizorskih mišljenja i izveštavanje primenjuje u svojoj metodologiji rada, sa konkretnim primerima.\nOvo je treća radionica organizovana u okviru Plana rada Mreže VRI država kandidata i potencijalnih kandidata za članstvo u EU i Evropskog revizorskog suda. Prethodne radionice organizovale su VRI Crne Gore i VRI Bosne i Hercegovine. Nacionalna kancelarija za reviziju Švedske pruža ekspertsku podršku Mreži u vezi sa serijom radionica za reviziju finansijskih izveštaja.\nPosetadelegacije DRI radionici je organizovanau okviru projekta „Efikasniji mehanizmi odgovornosti u oblasti javnih finansija“ koji sprovode Državna revizorska institucija, Ministarstvo finansija, Uprava za javne nabavke, Komisija za zaštitu prava u postupcima javnih nabavki, Pravosudna akademija, Stalna konferencija gradova i opština (SKGO) i Program Ujedinjenih nacija za razvoj (UNDP). Projekat finansira Vlada Kraljevine Švedske.


Nikos Christodoulides na sastanku Saveta za spoljne poslove EU\nBy Spiros Sideris / Објављено на: February 17, 2020\nMinistar inostranih poslova Republike Kipar Nikos Christodoulides boravi u Briselu kako bi učestvovao u Savetu za spoljne poslove Evropske unije, koji će biti održan u ponedeljak, 17. februara.\nNa početku rada Saveta, visoki predstavnik za zajedničku spoljnu i bezbednosnu politiku Josep Borrell, upoznaće učesnike sa najnovijim dešavanjima u aktuelnim spoljnopolitičkim pitanjima.\nMinistri spoljnih poslova razmijeniće mišljenja o situaciji u Libiji, naglašavajući potrebu za jačanjem uloge EU u ovoj zemlji, dok će Josep Borrell podneti izveštaj o rezultatu sastanka Berlinske inicijative o Libiji, koji je održan u Minhenu u nedelju.\nOni će takođe oceniti odnose između EU i Afrike kao deo procesa oblikovanja strateških prioriteta Unije s obzirom na predstojeći Ministarski sastanak i samit šefova država i vlada EU – Afrička unija.\nU okviru radnog ručka, ministri spoljnih poslova razmijeniće mišljenja s indijskim ministrom vanjskih poslova Subrahmaniamom Jaishankarom, fokusirajući se na spoljnu politiku, regionalnu bezbednost, klimatske promene i trgovinu, uoči samita EU-Indije u Briselu u martu.\nNa marginama rada Saveta, Nikos Christodoulides učestvovaće ranije na neformalnom radnom doručku, organizovanom na inicijativu italijanskog ministra spoljnih poslova, u prisustvu albanskog ministra spoljnih poslova, dok će takođe prisustvovati večeri u ponedeljak uveče, zajedno sa manjim brojem ministara spoljnih poslova država članica Unije, čiji je domaćin bio Josep Borrell.\nGrčki ministar spoljnih poslova Nikos Dendias takođe će biti u Briselu i trebalo bi da se sastane sa svojim estonskim kolegom Urmasom Reinsaluom, nestalnim članom Saveta bezbednosti UN-a, za period 2020-21./ibna


65 godina od osnivanja UN-a\nUjedinjene nacije (UN) danas obeležavaju 65 godina postojanja.\nDan UN obeležava se svake godine 24. oktobra, kada je stupila na snagu Povelja UN. Tada je i formalno završen proces formiranja svetske organizacije, budući da je Povelju UN ratifikovalo svih pet članica Saveta bezbednosti UN i većina zemalja osnivača, među njima i ondašnja Jugoslavija.\nGeneralni sekretar UN Ban Ki Mun rekao je da su UN obeležavanje 65 godina postojanja iskoristile da potvrde privrženost principima unapređenja mira, razvoja i ljudskih prava. Prema njegovim riječima, taj dan je prilika za ponovnu potvrdu univerzalnih vrednosti tolerancije, uzajamnog poštovanja i ljudskog dostojanstva, kao i napretka koji je zajednički načinjen na planu obrazovanja, očekivanog trajanja života, širenja tehnologije i unapređenja demokratije i vladavine zakona.\n"Ali, pre svega, to je dan na koji možemo da učinimo više na zaštiti delova sveta zahvaćenih ratnim sukobima, na borbi protiv promena klime i izbegavanju nuklearnih katastrofa, više na širenju mogućnosti za žene i borbi protiv nepravde i nekažnjenosti", istakao je Ki Mun.


Naslov: Svekrva iz pakla Pet Jul 01, 2011 9:13 pm\nPonašanje i maniri idealne snaje sigurno muče mnoge udavače, pa je jedna svekrva odlučila da "reši misteriju", bar kada je ona u pitanju.\nOdmah posle upoznavanja buduće neveste, ona joj je poslala e-mail u kojem je sve detaljno napisala od ponašanja za trpezarijskim stolom, do toga kakvo venčanje da planira... Sve bi to bilo lepo da je zvučala dobronamerno, ali svoje savete začinila je ciničnim opaskama i kritikama.\nE-mail koji je Kerolin Born (60) poslala Hajdi Viders (29) objavila je britanska štampa, nakon što je obišao Internet jer ga je zapanjena snaja "forvardovala" svima koje poznaje, koji su ga proširili dalje.\n"Kada si u nečijoj kući, ne možeš sa vrata da objaviš šta jedeš, a šta ne, osim ako si smrtno alergična na nešto. Ne počinješ da jedeš pre domaćina. Ne uzimaš repete ako ti ne ponude. Ne kukaš kako nemaš dovoljno hrane na tanjiru", samo su neke od kratkih opaski buduće svekrve.\nKerolin je Hajdi u e-mailu proglasila i "savršenom kandidatkinjom za 'Od devojke do dame'", rijaliti koji društveno smetene devojke pretvara u damice. "Potkačila" je i njenu želju da ima veliku svadbu.\n"Tvoji roditelji to ne mogu da priušte, a ti insistiraš da privlačiš pažnju svih oko sebe, i ponašaš se kao zvezda. Zapitaj se zašto, niko se ne udaje u zamku osim ako ga je sam sagradio".\n"Ukoliko želiš da budeš deo porodice Born, savetujem ti da hitno potražiš savet stručnjaka za lepo ponašanje, pošto ti je preko potreban", zaključila je ona.\nMladoženja Fredi Born odbio je za "Telegraf" da komentariše "dobronamerni" e-mail svoje mame.


Ugostitelji i drugi privrednici u prvim danima 2021. godine zasuti su računima za komunalne usluge i rešenjima za poreske dažbine u punom iznosu, iako je država u proteklih deset meseci trajanja pandemije skraćivala radno vreme, što je umanjilo prihode od 70 do 100 odsto.\nTo tvrdi zastupnica udruženja “Zaštitnik preduzetnika i privrednika” Srbije Slađana Trajković, rekavši da kafić koji poseduje u Beogradu od početka pandemije do danas nije radio, ali da je dobila opomenu pred tužbu za dva neplaćena računa za iznošenje smeća u ukupnom iznosu od oko 6.800 dinara.\n“U nadležnom komunalnom preduzeću su mi rekli da mogu da storniraju račun ako od države dobiju takav nalog”, rekla je Trajković za Betu i ocenila da je neprihvatljivo da se puni računi ispostavljaju i za period vanredne situacije.\n“Mnogi preduzetnici nisu ni koristili usluge za koje su im poslati računi, jer ako nisu radili nisu ni imali smeće za koje je moj mesečni račun 3.400 dinara”, rekla je Trajković.\nVlasnica kafeposlastičarnice “La mur” u Kragujevcu Tanja Mitrović rekla je za Betu da većina privrednika nije ni očekivala pomoć države, ali ni da im traži da naplati razne dažbine bez ikakvog popusta, iako im je radno vreme skraćeno.\n“Poreska uprava mi je blokirala račun 6. januara je nisam platila akontaciju poreza na dobit za 2020. godinu od 260.000 dinara. Rekli su mi, ako ne platim taj porez, da će mi ukinuti i pravo na reprogram nekog starog duga“, rekla je Mitrović.\n“Zemlje Evropske unije, pa čak i one koje nisu u toj zajednici, smanjile su PDV, Crna Gora sa 21 odsto na sedam, ili isplatile bruto plate zaposlenima u privredi kao Bosna i Hercegovina, a Srbija je dala samo neto zarade, a poslodavcima ostavila da plate poreze i doprinose”, rekla je Mitrović.


Proglašena najlepša devojka "Četereškog prela" | Novosti.RS\nProglašena najlepša devojka Četereškog prela\nsreda, 17. 07. 2019. u 06:13\nDeo programa "Četereškog prela"\nZA najlepšu devojku "Četereškog prela", koje je po 18. put održano u porti crkve posvećene Presvetoj Bogorodici, proglašena je Jana Đurđević iz Viteževa. U konkurenciji 18 devojaka, ona je osvojila desetodnevno nagradno letovanje u Grčkoj, dok će pratilje Miljana Paunović iz Vlaškog Dola i Marija Dimić iz Beograda ići na produženi vikend u Veneciji i Budimpešti. Sve lepotice su, inače, nastupale u narodnim nošnjama, a nastupile su i folklorne grupe iz Aleksandrova, Beograda i Čačka, te frulaši i harmonikaši koji su trijumfovali na republičkom takmičenju u Sokobanji.\nPročitajte još: „Resavski sabor“: Uz rukotvorine i narodne igre\n- Svake godine u ovom velelepnom kompleksu negujemo prave duhovnih vrednosti i od zaborava čuvamo ono što vekovima predstavlja našu tradiciju - istakao je Jovan Lukić, predsednik Opštine u Žabarima.\nZa sve učesnike i posetioce, među kojima su najbrojniji bili meštani na radu u inostranstvu, Zoran Miladinović je održao zdravicu, a - posle himne manifestacije pod nazivom "Dođi, dragi, večeras na prelo", koju je otpevala Miljane Pejdo iz Simićeva - usledile su izložbe narodnih rukotvorina, te tradicionalnih jela i pića žabarskog kraja.\nPročitajte još: DREVNA SVETKOVINA KOD KRUPNjA: Po dukat za Aleksandra i Andrijanu\nInače, "Četereško prelo" se tradicionalno održava u porti hrama koji je od 1854. posvećen danu rođenja Presvete Bogorodice, pored kojeg se nalazi i crkva-brvnara sagrađena pola veka ranije.\nFoto D. Novković / Jovan Lukić sa najlepšim devojkama\nRANIJE se "Četereško prelo" održavalo 21. septembra, ali je 2006. odlučeno da se saborovanje "preseli" u prvi vikend posle Petrovdana, da bi - tokom godišnjih odmora u zavičaju - prisustvovali i meštani koji se nalaze na radu u inostranstvu.


Vučić: Njemačka nas je već 'razgraničila' priznanjem Kosova | Srbija | Al Jazeera Balkans\nPredsjednik Srbije kaže da Berlin stav o Kosovu nije mijenjao od 2008. godine, kada ga je priznao, ali da će se nastaviti boriti za bolji položaj Srba i Srbije.\nAleksandar Vučić kaže da su neki lične i partijske interese te želju za bogaćenjem stavljali ispred interesa SrbijeTanjug\nNemačka nas je već "razgraničila" onog trenutka kada je priznala celovito, suvereno i nedeljivo Kosovo, izjavio je u uzorak predsednik Srbije Aleksandar Vučić u odgovoru na pitanje kako komentariše stav nemačke kancelarke Angele Merkel da nema promene granica na Balkanu.\nOn je istakao da to nije novo te da će nastaviti da se bori da nešto učini i dobije za Srbe i za Srbiju.\n'Za njih je to završena stvara'\n"Šta znači to što je Merkel rekla? To što je rekla znači samo da nas je ona već 'razgraničila' tako što je celo Kosovo nezavisna država", rekao je Vučić i dodao da to ljudi treba da imaju na umu.\n"Oni koji su raduju njenoj izjavi treba da znaju da je za Merkel, kao i za ceo zapadni svet, sa malim izuzecima, da svi oni smatraju Kosovo... celovitom, suverenom i nedeljivom teritorijom i da ta teritorija pripada Albancima u Prištini, da nema nikakve veze sa Srbijom", dodao je i ukazao da "samo iz našeg ugla postoji pitanje - čije je Kosovo?"\nPredsednik Srbije je kazao da mu je stav Angele Merkel poznat deset godina, da je uvek isto govorila i da ništa nije promenila, ali da nije ni on.\n'Drugačiji pogleda na Kosovo od nas'\n"A ovi, koji se zalažu za nezavisno i celovito Kosovo, neka nastave da rade svoj posao", rekao je Vučić i dodao da će Srbi da se izjasne, pa možda i glasaju za to.\nVučić je, odgovarajući na pitanje novinara, podsetio da je uvek govorio da Nemačka ima "drugačiji pogleda na Kosovo od nas".\n"Iz njihovog ugla to je jasno. Zbog toga me je začudila histerija kod dela ljudi u Srbiji. Razumem Sonju Biserko, Savu Janjića, Radu Trajković, a koji su uvek bili za samostalno Kosovo, daleko od Srbije. Tu se ništa nije ni promenilo. Ni kod jednog od njih. Istu politiku su vodili i vode danas. Neko je trebalo da kaže da je to njihova politika, da se oni zalažu za albansko nezavisno Kosovo. Zato su se borili protiv toga da Srbija bilo šta dobije", kazao je on.\n"Moja krivica je što sam se borio i imao hrabrosti da Merkel, [predsedniku Rusije Vladimiru] Putinu i [potpredsedniku SAD-a Mikeu] Penceu, [predsedniku Francuske Emmanuelu] Macronu i svakom drugom tražim nešto više za Srbe i Srbiju. Da kažem da ta granica na Jarinju i Brnjaku nije državna granica. Izvinjavam se što sam se drznuo da se borim za svoj narod", rekao je Vučić, dodajući da su ga ubedili da je hteo da da Kosovo.\n'Bogaćenje ispred interesa Srbije'\nUkazao je da nemačka kancelarka od 2008. godine, kada je priznala Kosovo, nije menjala poziciju.\n"Drugo je što sam se trudio da popravim položaj Srbije i Srba, da dođem u poziciju da smem da tražim nešto. Jedan zvaničnik mi je u šali jednom rekao za to što tražim 'da nisi ti, pucali bi u tebe'. Mene poštuju, a da je neko drugi tražio, sasvim bi lošije prošao", kazao je predsednik Srbije.\nRekao je da je njegov greh izgleda što se bori za svoj narod, što se borio i što će se boriti i dalje.\nUkazao je da su neki lične i partijske interese, kao i želju za bogaćenjem stavljali ispred interesa Srbije.\n"Očigledno je sada da će ovo da traje mnogo duže nego što su neki planirali. Da će za dva tri meseca biti završeno - gotovo zaboravite", poručio je Vučić.\n'Pričat će se još 30 godina'\nU poslednih 30 godina napravljeno je, kaže, mnogo katastrofalnih grešaka i za to se plaća cena, ali on neće da kuka, već da se bori.\n"Je l' mislite da se za to ne plaća cena? Ali, mi u Topličkom okrugu imamo manje Srba nego Albanaca u Podujevu, a to su četiri opštine", rekao je.\n"Sve ide protiv nas, ali Srbi nisu nikad voleli da gledaju u budućnost i analiziraju i kako da nešto poprave", kazao je Vučić.\nKako je dodao, on će na vlasti biti još tri godine, a o ovome će se pričati još 30 godina.\nRefik Muftić, rođen 28. augusta 1943. godine, prema mnogima, bio je najbolji golman Sarajeva svih vremena.


Trenutno ste na strani: Naslovna Edukacija Najčešća pitanja O čemu se mora voditi računa prilikom korišćenja preparata sa voćnim kiselinama?\nProblem sa primenom AHA proizvoda je u tome što mogu da izazovu iritaciju, posebno osetljive kože, pa se mora voditi računa i o koncentraciji kiseline i o pH vrednosti proizvoda. Veće koncentracije slobodne kiseline (niže pH vrednosti) izazivaju jaču eksfolijaciju koja dovodi do intenzivnijeg obnavljanja kože, ali istovremeno izazivaju i jaču iritaciju. Treba izbegavati izlaganje suncu za vreme korišćenja preparata, jer se povećava fotosenzibilnost. Ukoliko se koriste preparati sa UV filtrima (Lipo sun block) nije potrebno prekidati tretman.


Vesti online / Sport / Fudbal / Portugalci naoštreni na "orlove"\nNani blista u dresu Sportinga ove sezone\n- Znamo da je ovo važan meč za nas, možda i odlučujući, protiv direktnog protivnika za plasman na EP. Nadam se da će nam navijači pružiti veliku podršku, jer pokazali smo da smo jači kada smo ujedinjeni. Verujem da zajedno možemo da pobede - rekao je Nani za sajt Fudbalskog savez Portugalije.\nOn je priznao da će biti čudno jer na klupi domaćina neće sedeti selektor Fernando Santos, koji je suspendovan još na dve utakmice zbog nepriličnog ponašanja dok je vodio Grčku na Mundijalu u Brazilu.\n- Normalno je da igrači tokom utakmice pogledaju ka klupi i potraže savet, sada će biti drugačije. Mislim da imamo dovoljnio iskusne fudbalere da se naviknu na tu situaciju. On će biti veoma srećan ako odigramo dobro i zabeležimo pobedu - dodao je Nani.


Garni hotel Dum - Dan u Beogradu\nNaslovna » Turizam » Hoteli u Beogradu » Garni hotel Dum\nKatarina Vidaković 14. novembar 2016. Hoteli u Beogradu Postavite komentar\nGarni hotel Dum je nov moderan hotel u predratnoj adaptiranoj vili, u mirnom stambenom kvartu šireg centra grada, na pedesetak metara od Bulevara kralja Aleksandra.\nBeograđanima je dovoljno reći da se hotel nalazi “na Lionu” kod Zvezdara teatra, a gostima Beograda lokacija se može preporučiti kao izuzetno povoljna – za desetak minuta vožnje stiže se do najuže administrativne i kulturno-turističke zone u kojoj su Trg Republike, Skadarlija, zdanje Narodne skupštine, Narodno pozorište, Knez Mihailova ulica…\nNajdužom trgovačkom ulicom, Bulevarom kralja Aleksandra, može se i prošetati do centra grada.\nManje od pola sata vožnje automobilom potrebno je do Aerodroma “Nikola Tesla“.\nGarni hotel Dum, kategorisan sa tri zvezdice, poseduje devet savremeno opremljenih klimatizovanih soba, sa LCD televizorom i kablovskim kanalima, sefom, mini-barom, a veće sobe imaju i dodatni prostor sa garniturom za sedenje. Gostima je na raspolaganju besplatan wi-fi pristup internetu u celom objektu. U hotelu nije dozvoljeno pušenje, ali je određen prostor za pušače, za decu do 12 godina obezbeđeni su posebni popusti, kućni ljubimci su dobrodošli, uz prethodnu najavu.\nOd dodatnih usluga u ponudi su transfer do aerodroma, doručak u sobi, specijalni meni, čuvanje dece i obroci za decu na zahtev, pranje, peglanje i hemijsko čišćenje odeće, masaža, rent-a-car…\nHotel poseduje restoran u kojem se služi doručak, snek bar sa desert specijalitetima, izuzetno prijatnu terasu i baštu.\nAdresa: Čede Mijatovića 8\nTelefon: +381 11 40 44 810\nTagovigarni hotel dum hoteli hoteli u beogradu zvezdara\nPrethodni U bioskopima: Toro\nSledeći Mikser House: Urban & 4, 2. januara


ZAKON O ZAŠTITNIKU GRAĐANA: Ombudsman predao Redovan godišnji izveštaj Narodnoj skupštini RS\nZaštitnik građana Zoran Pašalić, u skladu sa Zakonom o Zaštitniku građana ("Sl. glasnik RS", br. 79/2005 i 54/2007), predao je Narodnoj skupštini Republike Srbije Redovan godišnji izveštaj Zaštitnika građana za 2019. godinu.\nZaštitnik građana ocenio je u izveštaju da nema napretka u oblasti slobode govora, da su novinari ugroženi i da u medijima i dalje ima "govora mržnje".\n"Položaj medija i status novinara i medijskih radnika ugroženi su uvredljivim i nipodaštavajućim odnosom, direktnim pretnjama i fizičkim pritiscima učesnika javnog prostora, ali i lošim finansijskim položajem", navedeno je u izveštaju.\nZaštitnik građana u izveštaju je istakao da u oblasti slobode govora i izražavanja, i posebno slobode medija, nije zabeležen napredak, što je potvrđeno i šestomesečnim izveštajem Evropske komisije iz prošle godine u kojem se navodi da Srbija "mora da unapredi slobodu izražavanja", jer "zabrinjavaju slučajevi pretnji, zastrašivanja i nasilja nad novinarima, kao i politički i ekonomski uticaji na medije".\n"Najčešće povrede kodeksa odnose na kršenje pretpostavke nevinosti, direktno ili indirektno otkrivanje identiteta žrtava i objavljivanje pretpostavki nepotkrepljenih dokazima", istakao je Pašalić.\nIzvor: Vebsajt Danas, 29.03.2020.


Odbrana umetnosti: Još jednom o VUKU\nFANTASTIKA U „ISUSOVIM MEMOARIMA“ VUKA DRAŠKOVIĆA\nFantastički motivi u romanu „Isusovi memoari“ Vuka Draškovića (Laguna, Beograd, 2015), reklamiranom kao neka vrsta nastavka nacrealističkog klasika "Nož", potiču iz autorove želje za prevazilaženjem usuda sopstvene biografije i, samim tim, odgovarajućih čitalačkih očekivanja. Fantastika je u ovoj priči o ratovima devedesetih, a kroz prizmu ne toliko „malog čoveka“, pojedinca u teškim vremenima, koliko donekle tipizovanog, premda naglašeno „oneobičenog“ prestavnika „običnog naroda“, pre dodatni učinak u pokušaju intenzivne fikcionalizacije materijala iz i dalje aktuelne istorijske i društveno-političke stvarnosti nego konsenkvetno žanrovsko ili stilsko opredeljenje.\nMitopoetsko referisanje na novozavetni narativ ima tako funkciju značenjskog proširivanja i modelizacijskog intenziviranja u obradi prividno dokumentarne, „stvarnosne“ građe, ali i uopštavanja istorijskog iskustva, čime bi ono dobilo na poetičkom identitetu i samim tim intenzitetu. Uvođenje entiteta „natprirodnog“ ontološkog statusa, inspirisanih narodnim predanjima, kao i destabilizovanje identiteta određenog broja protaginista, takođe ima ulogu umetničke legitimizacije, koliko i pojačavanja pre svega emotivnog dejstva na čitaoce. „Natprirodnost“ je stoga zamena za usled pasivnosti glavnog lika nedosegnutu tragičnost, a ujedno i alibi za pojednostavljenu i apriorističku tipološko-značenjsku shematičnost, koja onemogućava istinsku identifikaciju čitalaca sa likovima.\nFantastika je stoga u „Isusovim memoarima“ zapravo surogat „slabog“ identiteta kako protagonista, tako i poetičkog (ujedno gradivnog i rodovnog) identiteta samog romana, kao proizvoda umetničke modelizacije.\nAtmosferu „fantastičkog“ priziva i autoreferencijani paralelizam vidljiv u postupku uvođenja samog autora u narativ, u vidu ovlaš fikcionalizovane skice pisca-političara Maksima i njegovog okruženja. Takođe, sugerisanje jedne „konspirološke matafizike“ u vidu delovanja i uloge tajnih službi u i dalje aktuelnoj srpskoj stvarnosti, ima fantastički prizvuk, kao i svako naznačavanje delovanja „nevidljivih“ i „nemerljivih“ sila na predmetno-istorijsku stvarnost, bez obzira na to šta bi bio njihov izvor, odnosno na to kakav je njihov ontološki status.\nFantastika, makar i kao izgovor sa fikcionalizaciju i samim tim snažnije suočavanje sa stvarnošću sveta, makar i tek kao nostalgija za mitskim koje je nostalgija za celinom i dovršenjem (čoveka i sveta), i u ovakvom, ne naročito uspelom romanu, pokazuje svoju snagu i smisao. Isuviše onih koji žele slobodu i dalje poseže za fantastikom, a veća „odbrana“ fantastike od te teško da je potrebna. A kao da „odbrana“ fantastike sve više počinje da liči na „odbranu“ umetnosti same.\nMoj prvi tekst o ovom romanu nalazi se na:\nОбјавио Vladimir Kolarić у 02:16


Prva Srpska Televizija :: Porodica :: Uprkos kampanjama, novom zakonu, broj ubijenih žena sve veći: Naš mentalitet veliča nasilje – to je glavni problem\n24. 11. 2018. 08:43 >> 10:33\nUprkos kampanjama, novom zakonu, broj ubijenih žena sve veći: Naš mentalitet veliča nasilje – to je glavni problem\nOd početka godine 30 žena ubijeno je u porodičnom nasilju. Sa kakvom statistikom Srbija dočekuje Međunarodni dan borbe protiv nasilja nad ženama? Da li smo napredovali, nazadovali ili tapkamo u mestu, govorile su u „Jutru sa Natašom“ Vesna Stanojević, koordinatorka Savetovališta protiv nasilja u porodici, autorka projekta ''Svetionik'' Olivera Miloš Todorović i Nevena Petrušić, profesorka Pravnog fakulteta u Nišu i nekadašnja poverenica za zaštitu ravnopravnosti.\nOve godine ima više ubijenih žena nego prošle, a ova godina se još nije završila, kaže Vesna Stanojević.\nŠta je novi zakon za sprečavanju nasilja u porodici promenio treba pitati i žrtve, koliko se one osećaju sigurno i zaštićeno, i to prvenstveno da prijave nasilje, smatra Olivera Miloš Todorović. Kao autorka projekta „Svetionik“, u kojem je između ostalog razgovarala sa žrtvama nasilja, navela je da su te žene kao glavni problem navele naš mentalitet koji podržava nasilje.\nDa li je postupak brži, da li su sudovi efikasniji, i o tome se govorilo u ovoj emisiji.


Rast i saradnja u fokusu podrške Svjetske banke koridorima Save i Drine – Biznis.ba\nNaslovnaBiHRast i saradnja u fokusu podrške Svjetske banke koridorima Save i Drine\nobjavljeno 07. avg 2020. u 16:29\nNovi Program integriranog razvoja koridora Save i Drine (SDIP), koji podržava Svjetska banka, ojačat će prekograničnu saradnju u oblasti voda i unaprijediti plovnost i zaštitu od poplava na koridorima Save i Drine.\nOdbor izvršnih direktora Svjetske banke je danas odobrio Prvu fazu programa, u iznosu od 123,2 miliona eura (ekvivalent 134 miliona US$) za Bosnu i Hercegovinu, Crnu Goru i Republiku Srbiju.\nOvaj program, koji obuhvata tri zemlje iz sliva rijeka Save i Drine – BiH, Srbiju i Crnu Goru, primjenom integriranog pristupa će finansirati aktivnosti zaštite od poplava, upravljanja okolišem i modernizacije luka u cilju unaprjeđenja povezanosti duž koridora Save i Drine. Projekt će takođe pomoći na jačanju prekogranične saradnje u oblasti voda i povećanju regionalnog ekonomskog rasta u zemljama gdje je Covid-19 doveo do povećanja osjetljivosti.\n– Sliv Save i Drine ima značajan neiskorišten potencijal za pokretanje ekonomskog rasta, regionalne povezanosti, otpornosti na rizike od klimatskih promjena, socijalnu koheziju i otvaranje radnih mjesta. Ova prekogranična saradnja ima potencijal da osigura korist za lokalne zajednice i poslovne subjekte duž riječnih koridora, a imaće i dalekosežne ekonomske uticaje na zemlje u slivu – kaže Linda Van Gelder, regionalna direktorica Svjetske banke za zapadni Balkan.\nProgram ima za cilj ubrzanje regionalne ekonomske saradnje na zapadnom Balkanu i jačanje institucija i procedura putem kojih zemlje u slivu rijeka Save i Drine ostvaraju saradnju.\nProjektne mjere na ublažavanju rizika od poplava će povećati zaštićenu površinu za 300.000 hektara, i pružiti zaštitu od stogodišnjih voda za oko 400.000 stanovnika. Projekt će takođe unaprijediti povezanost i plovnost vodnog puta rijeke Save za oko 200 km i pojačaće prekograničnu saradnju u oblasti voda kroz razmjenu znanja između sektora i zemalja u slivu.\nProgram će se odvijati u dvije uzastopne faze, koje će se dijelom preklapati i ukupno će osigurati približno 332 miliona US$ tokom narednih deset godina za podršku dugoročnom i klimatski pametnom ekonomskom rastu i regionalnoj saradnji.\nU prvu fazu, koja je danas odobrena, uključene su Srbija (78,2 miliona eura), Bosna i Hercegovina (30 miliona eura) i Crna Gora (15 miliona eura za sliv Lima i Grnčara). U prvu fazu će takođe biti uključena Slovenija i Hrvatska kroz učešće u regionalnim studijama, regionalnom dijalogu, izgradnji kapaciteta i drugim srodnim aktivnostima, saopćeno je iz Ureda Svjetske banke u BiH.


No, postavlja se pitanje koliko bi koštala kupovina Grenlanda. Kako piše CNN Business, a prenosi “BiznisInfo“, sve zavisi od toga koliko bi Sjedinjene Države “očajno” željele ovu teritoriju te koji su pravi motivi iza ove namjere.\n“Čak i ako bi postigli dogovor, cijena bi bila ekstremno visoka i mjerila bi se milijardama, možda i hiljadama milijardi” – rekao je on.\n“Teško je vjerovati da je Tramp toliko zainteresovan za energiju i minerale. Veoma je malo istraživanja provedeno na Grenlandu, a uslovi su veoma teški, obzirom da je većina teritorije pokrivena snijegom i ledom” – rekao je Tim Boersma sa Univerziteta Columbia.\nHiljade Zvorničana na Kula Gradu klanjalo dženazu Husi...\nAmerika ubila iranskog generala, Velika Britanija, Francuska i...


Kosovo je zrelo za konačan status\nŠef UNMIK-a, Joakim Riker (Joachim Ruecker), izjavio je u intervjuu za Radio Slobodna Evropa da je došlo vreme za rešenje statusa Kosova i da su institucije Kosova zrele za politički status.\nIntervjuisala: Arbana Vidishiqi (Priredila: Anamari Repić)\nU intervjuu za Radio Slobodna Evropa, Riker je rekao da je izveštaj, koji će 16. januara predstaviti SBUN-a, javni dokument u kome se ističe napredak u ispunjenju standarda.\nDalji nastavak ispunjenja standarda zavisi od statusa, a kosovske institucije su spremne za politički status, izjavio je za Radio Slobodna Evropa šef UNMIK-a, Joakim Riker. Šef misije UN-a na Kosovu je izjavio da neće biti podele Kosova i da je sever njegov integralni deo.\nRiker će 16. januara predstaviti izveštaj o stanju na Kosovu SBUN-a. On je kazao da se radi o tehničkom i javnom dokumentu o ispunjenju standarda i radu UNMIK-a. Riker je podsetio na nedavni izveštaj generalnog sekretara Ujedinjenih nacija Ban Ki Muna, koji je istakao da bi dalje odlaganje rešavanja statusa Kosova moglo izazvati nestabilnost u regionu.\n“Pitanje statusa je spomenuto onako kako je generalni sekretar naveo u izveštaju u kome se kaže da je potrebno hitno rešiti status Kosova. Tako mislimo i mi u UNMIK-u. Napredak u ispunjenju standarda zavisi od statusa, takvo je stanje na terenu i mi moramo o tome izveštavati,” izjavio je Riker.\nJoakim Riker je kazao da UNMIK nema mandat da komentariše kakav će biti status Kosova i kako će se to rešavati. On je ocenio da dalji napredak zavisi od statusa.\n“Status je posao međunarodne zajednice i onih koji su angažovani u statusnom procesu. Ono što mogu da kažem jeste da je Kosovo spremno da učini sledechi korak i smatram da su institucije zrele za politički status,” kazao je Riker dodavši da “UNMIK pomaže procesu” i izrazio nadu da će se to pitanje “uskoro zavrsiti”.\nŠef UNMIK-a je podsetio kako je međunarodna posrednička trojka završila svoju misiju bez rezultata, NATO je najavio da će ostati na Kosovu, EU izrazila spremnost da pošalje misiju na Kosovo, a SBUN 19. decembra završio sednicu bez rezultata. Na osnovu ovih događaja, rekao je Riker međunarodna zajednica che nastaviti statusni proces.\nŠef UNMIK-a je poručio da neće biti podele Kosova.\n“Sever je sastavni deo Kosova i to je jedan od principa na osnovu kojih je vođen proces rešavanja statusa. To znači da neće biti podele Kosova, a UNMIK, KFOR i privremene institucije su potpuno privrženi ovom principu,” naglasio je Riker.\nŠef UNMIK-a je govoreći o potpisivanju amandmana na Ustavni okvir Kosova, kojim se uvodi odredba da mandat predsednika Kosova umesto četiri traje pet godina, kazao da je to urađeno u skladu sa predlogom novih institucija.\n“To sam uradio u skladu sa zahtevom koalicije koja predstavlja dve trećine Parlamenta. To je urađeno u skladu sa odlukama i Pregovaračkog tima i tranzionog planiranja,” izjavio je Riker.\nUpitan da li će na osnovu plana Martija Ahtisarija biti novih izbora posle određivanja statusa, Riker je kazao da će ukoliko se taj plan uzme u obzir o tom pitanju odlučivati kosovske institucije.


Maliciozna aplikacija Brain Test milion puta preuzeta sa Google Play\nMobilni telefoni, 24.09.2015, 00:00 AM\nAndroid aplikacija Brain Test koja je preuzimana iz Googleove Play prodavnice aplikacija mogla je da inficira oko milion Android uređaja zahvaljujući tome što je uspela da ostane neko vreme neotkrivena.\nMalver sakriven u jednostavnoj aplikaciji za određivanje koeficijenta inteligencije dva puta se našao na Google Play. Oba puta aplikacija je preuzeta između 100000 i 500000 puta, što znači da je ukupno inficirano između 200000 i milion korisnika.\nCheck Point koji je otkrio aplikaciju obavestio je 10. septembra o tome Google, posle čega je aplikacija koja je sadržala malver uklonjena sa Google Play, 15. septembra. Tačan datum kada se malver prvi put našao u Play prodavnici nije poznat, a malver je prvi put povučen iz Play Store 24. avgusta. Dve nedelje kasnije malver se ponovo našao u Play prodavnici.\nMalver je prvi put otkriven na Nexus 5 smart telefonu. Iako je korisnik uređaja pokušavao da ukloni aplikaciju, malver se pojavljivao ponovo na istom uređaju ubrzo pošto bi ga korisnik uklonio. On je zatim zatražio od stručnjaka Check Pointa da probaju da otkriju izvor infekcije.\nIstraživači iz Check Pointa kažu da malver koristi nekoliko naprednih tehnika kako ga ne bi otkrio Googleov sistem za detekciju malvera i kako bi obezbedio prisustvo na inficiranim uređajima.\nBrain Test instalira još jednu aplikaciju (brother.apk) i zajedno sa njom proverava na svaka dva sata da li je malver instaliran, a ako je neka od ove dve aplikacije uklonjena, druga će je ponovo instalirati.\nStručnjaci Check Pointa nisu otkrili mnogo detalja o mogućnostima ove maliciozne aplikacije, ali s obzirom da komunicira sa C&C serverom i da da ima administratorske privilegije, malver može biti iskorišćen za različite napade, koji ne zahtevaju interakciju korisnika.


Vučić: "Fridom haus nema ništa novo, reč je o dva teksta na osnovu prošlogodišnjeg izveštaja"\nVučić: „Fridom haus nema ništa novo, reč je o dva teksta na osnovu prošlogodišnjeg izveštaja“\nBeogradski glas (Beta) – Predsednik Srbije Aleksandar Vučić izjavio je danas da poslednji nalazi američke nevladine organizacije Fridom haus o stanju medijskih sloboda ne predstavljaju „ništa novo“ već da se radi o dva teksta napisana na osnovu prošlogodišnjeg izveštaja čije su suštinske mete, kako je ocenio, madjarski premijer Viktor Orban i američki predsednik Donald Tramp.\nGostujući na televiziji Prva, Vučić je rekao da u tom nalazu ima „na desetine stranica, a da je za Srbiju izvučen samo antrfile“.\n„Fridom haus nema ništa novo. Ovo nije izveštaj već se radi o dva teksta pri čemu je jedan pisala žena iz Mađarske i njena meta je bio Orban, a druga suštinska meta Fridom hausa bio je Tramp“, ocenio je Vučić.\nOn je odbacio kritike na račun medijskih sloboda u Srbiji navodeći da o pritisku govore oni koji „hoće da napišu šta god hoće“.\n„To nisu opozicioni već tajkunski mediji, Djilasovi, Miškovićevi i Šolakovi koji su dobili sve dozvole države. Mi moramo da pravimo bolje okvire i da budemo otvoreniji, a kriv sam što neću da idem na N1 jer ne znam o čemu da razgovaram sa ljudima koji 24 časa vode kampanju protiv mene iako nemaju nijedan argument“, kazao je predsednik Srbije.\nVučić je naveo da je spreman „za svaku vrste promene“ na RTS-u, dodajući da su neki od predstavnika opozicije „četiri puta više“ gostovali na Javnom servisu od njega iako je predsednik države.\nAmerička nevladina organizacija Fridom haus je u novom izveštaju predsednika Srbije Aleksandra Vučića i madjarskog premijera Viktora Orbana navela kao primere vodja koji vešto rade na gušenju nezavisnih medija.\nGlavna autorka izveštaja Fridom hausa Sara Repuči izjavila je za Glas Amerike da je „uočljiv pad medijskih sloboda otkad je na vlasti Aleksandar Vučić i zaista postoji ozbiljan razlog za zabrinutost“.\nOznakemediji Naslovna-centar Naslovna-traka sloboda medija Vučić\nSin ministra zaduženog za javna preduzeća imenovan za direktora javnog preduzeća\nBranislav Trifunović: Greška je što protesti nisu građanski


Kurs i obuka - kako da uspešno vodite kozmetički salon\nKako da uspešno vodite kozmetički salon\nKurs i obuka - kako da uspešno vodite kozmetički salon - Audio verzija\nNikakva naročita predznanja nisu potrebna nekome ko želi da pohađa stručni seminar - kako da uspešno vodite kozmetički salon, a nastava se u svakoj poslovnici Obrazovnog centra Akademije Oxford organizuje tokom cele godine i to prema prethodnom tačno definisano nastavnom planu i programu.\nPred svakog zainteresovanog su stavljene dve mogućnosti, tako da prilikom upisa treba lično da navede da li mu više odgovara princip koji se primenjuje u grupnoj nastavi ili onaj, koji je vezan za individualnu nastavu.\nNajvažnije je da kandidat propisno izvrši zvaničnu prijavu za praćenje ove edukacije, ali i da onog dana kada bude bio organizovan upis dođe u predstavništvo pomenute institucije lično, jer je to izneto kao zvaničan zahtev.\nPotrebno je da osnovne podatke o sebi, a koji moraju uključivati kako ime i prezime, tako i datum rođenja, te broj telefona, pošalje ili elektronski, odnosno na mejl adresu konkretne poslovnice ili da ih prilikom telefonskog razgovora izdiktira zaposlenom, s tim da mu je dozvoljeno i da lično izvrši prijavu.\nKao što smo prethodno naveli, obavezan je lično da prisustvuje upisu svaki prijavljeni, ali i da dostavi određenu dokumentaciju. Podrazumeva se da će ga ovlašćeni predstavnik one poslovnice, u kojoj je pre toga izvršio prijavu na propisan način obavestiti o svemu što se odnosi na upis, a primarno o dokumentima koja mora priložiti tom prilikom.\nSamo jedna osoba bi trebalo da pohađa individualnu nastavu, a prilikom njenog sprovođenja se primenjuju prilično fleksibilna pravila. Zapravo je predviđeno da se individualni kurs i obuka - kako da uspešno vodite kozmetički salon organizuje, na prvom mestu onako kako to najviše odgovara polazniku. Da budemo precizni, potrebno je da on zajedno sa onim profesorom, u čije zaduženje spada i sprovođenje upravo tog tipa edukacije, ali isto tako i sa koordinatorom za nastavu u okviru izabrane poslovice, precizira kako će predavanja pohađati. Prvenstveno mislimo da oni moraju da se dogovore oko termina njihovog održavanja, ali i oko toga kakvom dinamikom bi trebalo da budu organizovani časovi, te naravno moraju precizirati i datum početka te vrste edukacije.\nSasvim je drugačiji princip koji se poštuje kada se organizuje nastava za više polaznika, odnosno grupni vid nastave. Naime, grupna obuka i kurs - kako da uspešno vodite kozmetički salon se sprovodi prema pravilima, koja tada određuje zvanično ovlašćeno lice određenog predstavništva ove institucije. Uslov koji mora biti ostvaren, da bi ta vrsta seminara mogla da bude organizovana je vezan za kreiranje jedne grupe, odnosno prijavljivanje minimalnog broja polaznika. Nakon što koordinator bude definisao dinamiku održavanja i termine, te precizirao datum početka, biće obavešteni svi prijavljeni. Naročito će biti naglašeno da njihovi zahtevi, koji se tiču promena određenog segmenta ne smeju biti uzeti u obzir, zato što važeći pravilnik ove institucije to ne podrazumeva.\nSama činjenica da obrazovna institucija, koja u ponudi ima ovu specijalizovanu edukaciju poseduje adekvatna ovlašćenja relevantnih institucija naše zemlje, podrazumeva da svaki sertifikat koji ona izdaje polaznicima edukacije, sa pravnog aspekta može da se tretira kao potpuno važeći. Najpre mislimo na činjenicu da svaki polaznik, stečeni sertifikat može upisati u okviru Nacionalne službe za zapošljavanje, a ako tamo ima otvoren dosije, ali ga isto tako može primenjivati i u različitim situacijama, ako je neophodno da dokaže svoju osposobljenosti za obavljanje ovog posla.\nPlan i program stručne obuke - kako da uspešno vodite kozmetički salon\nDobro je poznato da vlasnici kozmetičkih salona smatraju da sa uspehom samostalno mogu da vode svoje poslovanje, međutim to često nije slučaj. A u želji da upravo njima omogući da poboljšaju na najbolji mogući način svoje poslovanje je i kreiran specijalizovani kurs i obuka - kako da uspešno vodite kozmetički salon.\nZahvaljujući pažljivo osmišljenom nastavnom programu, svaki polaznik će biti upoznat kako sa osnovama menadžerskog posla u ovoj oblasti, tako isto i sa oblašću reklamiranja, pa bi trebalo da primenom stečenih znanja on značajno poslovanje svog salona poboljša.\nSvakako će biti korišćeni brojni praktični primeri, jer će upravo na taj način predavači uspeti da predoče prisutnima zbog čega je važno da uvedu određene novine, to jest objasniće im kako da greške u dotadašnjem poslovanju uoče i isprave.\nIzuzetno je važno da vlasnik ili menadžer određenog salona ove vrste dobro organizuje zaposlene, odnosno da im omogući najbolje uslove za rad, a kako bi oni pružili svoj maksimum.\nSa tim u vezi napominjemo da je jedna od tema, koju će obraditi stručni seminar - kako da uspešno vodite kozmetički salon vezana za važnost adekvatne opremljenosti salona, ali će biti reči i o tome da je poželjno poboljšati i prodajne aktivnosti. Pod tim se misli da se zarad unapređenje rada kozmetičkog salona preporučuje i prodaja onih proizvoda, koji su traženi na tržištu i za koje u tom salonu postoji interesovanje klijenata.\nNaravno da će biti govora i o cenama usluga, odnosno o tome koliko je važno da one pravilno budu formirane. A pod pojmom pravilno u ovom slučaju se misli na to da one treba da budu kreirane u skladu sa zahtevima i tržišta i potrošača, tako da će polaznici naučiti koji se sve parametri posmatraju prilikom analiziranja, te kako se utvrđuje najbolja moguća cena konkretnih usluga.\nTakođe će profesori govoriti i o tome koliko je važno personalizovati svoje poslovanje, to jest razlikovati se od drugih u istoj branši.\nUzevši u obzir da je reklamiranje jedna od najznačajnijih oblasti za poboljšanje poslovanja i to ne samo kozmetičkih salona, nego i rada svih ostalih privrednih subjekata, to automatski znači da će stručna obuka i kurs - kako da uspešno vodite kozmetički salon značajan deo nastave posvetiti i toj temi.\nPored toga što će biti istaknuto u koliko je važno biti prisutan na različitim društvenim mrežama, isto tako će polaznici saznati i koje su prednosti i mane reklamiranja putem SMS poruka. Naravno da će im biti objašnjeno i kada je preporučljivo koristiti takozvani e - mail marketing, ali i zbog čega je bitno biti dostupan pratiocima stranica i profila na različitim mrežama na internetu.\nPodrazumeva se da će ova specijalizovana edukacija omogućiti polaznicima da steknu zavidne veštine kako iz domena marketinga, tako isto i menadžmenta, pa je sasvim očekivano da svako od njih u relativno kratkom roku poboljša poslovanje svog ili kozmetičkog salona za čije je rukovođenje on lično zadužen.\nGde se organizuje specijalizovani seminar - kako da uspešno vodite kozmetički salon i u kojim terminima?\nUz teorijski deo, koji uključuje pomenuta edukacija, polaznici će imati i obavezu da praktično, odnosno kroz vežbe pokažu u kojoj meri su prihvatili stečena znanja.\nSvakako se stručni kurs i obuka - kako da uspešno vodite kozmetički salon organizuje širom naše zemlje, odnosno u jednoj od poslovnica Obrazovnog centra Akademije Oxford.\nA što se tiče tačnih termina održavanja nastave, oni zavise samo od odabira svakog prijavljenog, jer je u zvaničnoj ponudi pomenute institucije kako grupna, tako isto i nastava koju pohađa samo jedna osoba.\nDefinisan je važećim pravilnikom minimalan i maksimalan broj polaznika koji pohađa grupni seminar - kako da uspešno vodite kozmetički salon. Iz tog razloga je naveden i osnovni zahtev za početak te vrste edukacije, a on podrazumeva da će se prvo grupa od najmanjeg broja članova oformiti, pa posle toga definisati način organizacije. U relativno kratkom roku po ispunjenju navedenog uslova, zvanično ovlašćeno lice ove institucije preuzima na sebe definisanje datuma početka, kao i svih ostalih detalja, a primarno dinamike sprovođenja i termina. Naša je obaveza da naglasimo i to da ukoliko pojedinac bude uputio zahtev za promenom ne samo termina održavanja, nego i ostalih segmenata, institucija organizatora to ne sme da prihvati ni u kom slučaju, jer to nije u skladu sa važećim pravilima.\nKako je u ponudi ove institucije i individualna obuka i kurs - kako da uspešno vodite kozmetički salonzarez a kada nastavi pristupa samo jedna osoba, to se ona sprovodi baš onako kako primarno tom polazniku najviše odgovara. Zapravo je predviđeno da se prijavljeni o tačnom datumu početka dogovori kako sa koordinatorom za nastavu, tako i sa predavačem. A uz to, pravilnik navodi da oni moraju precizirati i na koji način tačno će nastava biti organizovana, u smislu da će definisati njenu dinamiku, kao i termine.\nKoliko će po programu da traje kurs i obuka - kako da uspešno vodite kozmetički salon?\nO tačnom načinu na koji će biti rasporedjen predviđeni fond nastave biće informisan svaki član grupe, jer je potrebno da organizator, to jest koordinator za nastavu u izabranoj poslovnici Obrazovnog centra Akademije Oxford odluči kako o tome, tako isto i o datumu početka i o terminima održavanja takvog tipa edukacije.\nDodatne informacije o dinamici održavanja časova za polaznike koji izaberu grupni seminar - kako da uspešno vodite kozmetički salon će biti dostupne nakon kreiranja grupe.\nU ponudi ove institucije se nalazi i edukacija, koju treba samo jedno lice da pohađa, a ona se prema nešto drugačijim pravilima organizuje. Mada je nastavni fond potpuno isti kao i za grupnu edukaciju, predviđeno je da o dinamici prema kojoj će individualna obuka i kurs - kako da uspešno vodite kozmetički salonbiti organizovan, ali i o svim drugim detaljima sklope dogovor prijavljeni kandidat, nadležno lice konkretnog predstavništva organizatora i profesor.\nSpisak gradova za kurs i obuku "Kako da uspešno vodite kozmetički salon"


Odluke i presude Evropskog suda za ljudska prava od 15. i 17. septembra 2020. godine\nInformacijom su između ostalih obuhvaćeni sljedeći predmeti: Aggerholm v. Denmark, Kotilainen i drugi protiv Finske i Grubnyk v. Ukraine.\nOdluke i presude Evropskog suda za ljudska prava od 3., 8. i 10. septembra 2020. godine\nInformacijom su, između ostalih, obuhvaćeni sljedeći predmeti: Jakšić protiv Hrvatske, OOO Regnum protiv Rusije, N.Š. protiv Hrvatske i G.L. protiv Italije.\nPresude Evropskog suda za ljudska prava od 3. septembra 2020. godine 07.09.2020.\nSmjernice za sudije o korištenju društvenih mreža u kontekstu srednje i istočne Evrope 24.04.2020.\nProgram stručnog usavršavanja i početne obuke za 2020. godinu kreiran od strane Centra za edukaciju sudija i javnih tužilaca u Republici Srpskoj 22.01.2020.


Farma 5 - strana 10 - Vesti - Svet Plus\nfarma 5 najnovije vesti - strana 10\nFarma 5: Sara Trajanović - Ne garantujem da ću se smuvati sa Ivanom, moram i ..\nSara Trajanović prvi je polufinalista koji je napustio rijaliti Farma, budući da samo 1,3% glasova publike, koliko je imala u sinoćnom preseku, nije bilo dovoljno da je zadrži na imanju u Lisoviću.\nFarma 5: Ivan Marinković ispratio Saru u suzama! Lepi Mića i Suzana se ..\nVečeras je sa Farme izbačena Sara Trajanović, a Ognjen Amidžić rekao je da će direktno reći ko napušta imanje, pa je vrlo brzo obavestio farmere da je u pitanju manenka, što je posebno slomilo srce Ivanu Marinkoviću.\nIzbačen sa Farme 5: Sara Trajanović napušta imanje u vanrednom izbacivanju!\nFinale Farme 5 zakazano je za 30. decembar, a do tada će iz ovog rijalitija polako ispadati jedan po jedan farmer, večeras je u prvom vanrednom izbacivanju sa Farme izbačena Sara Trajanović.\nFarma 5: Lepi Mića u studiju - Simonida, ko je plakao za tobom kad si ispala? ..\nDok je u toku vanredno izbacivanje sa Farme i glasanje još uvek traje, Aleksandra Jeftanović je u studiju ugostila bivše farmere Lepog MIću, Suzanu Perović, Danimira Vajsa i Simonidu Ačević. Simonida je ponovo provocirala na svoj način, što je Miću nateralo na određene komentare upućene na njen račun.


Vulin: Srbi sa Kosova najzaslužniji za datum : Nadlanu.com\nVulin: Srbi sa Kosova najzaslužniji za datum\nObjavljeno 29. jun 2013. / 18:56:57\n"Niko nije srećniji bio u trenutku dobijanja datuma od Srba sa Kosova i Metohije zato što je ovo definitivno podiglo nezasluženi teret koji je tovaren na njihova pleća kako su oni nekakva prepreka na putu Srbije ka EU - nisu", rekao je Vulin.\nVulin je zahvalio Srbima sa Kosova i Metohije i u svoje i u ime države Srbije, u ime Vlade Srbije i svih građana Republike Srbije, rekavši da bez njihove upornosti i strpljenja, posvećenosti i pristupa da jedinstveno sarađuju sa Vladom Srbije datum ne bi bio moguć.\n"Srbi sa KiM su najzaslužniji deo srpskog naroda za dobijanje datuma o pregovorima sa EU. Bez upornosti Srba sa KiM i njihove saradnje sa Vladom Srbije ovaj datum ne bi bio moguć", podvukao je Vulin.\nPrema njegovim rečima, pokazalo se da "kada smo jedinstveni možemo sve, kada jedinstveno i koordinisano nastupaju i vlada i Srbi sa KiM, vode računa jedni o drugima, možemo sve i da niko neće moći da se suprotstavi onome što smatramo da je legitiman interes Srba sa KiM, a samim tim i legitiman interes države Srbije".\n"Sve što je predviđeno briselskim sporazumom država Srbija će sprovesti i ispuniće, a ispuniće i sprovesti zajedno sa Srbima na KiM", poručio je Vulin.\naleksandar vulindatumdatum pregovorakosovokosovo i metohijaSrbi na kosovu


APELACIONI SUD - RZ Donete Odluke\nPočetna / SLUŽBA ZA ODNOSE SA JAVNOŠĆU / Aktuelni predmeti / Ratni zločini / RZ Donete Odluke\nDonete odluke - ratni zločini mart 2020.\n2. mart 2020. godine\nVIDA – LUJIĆ NIKOLA\nPresudom Višeg suda u Beogradu, Odeljenje za ratne zločine, K Po2 5/18 od 19. septembra 2019. godine okr. Vida – Lujić Nikola je zbog izvršenja krivičnog dela ratni zločin protiv civilnog stanovništva iz člana 142, stav 1. KZ SRJ osuđen na kaznu zatvora u trajanju od 8 godina.\nOkrivljeni Vida – Lujić Nikola je oglašen krivim što je za vreme unutrašnjeg (nemeđunarodnog) oružanog sukoba na teritoriji Bosne i Hercegovine, koji se vodio u periodu od 1992. do 1995. godine između oružanih formacija na strani srpskog, bošnjačkog i hrvatskog naroda u toj Republici, kao pripadnik srpske oružane snage u tom sukobu, jedinice sastavljene od lokalnog stanovništa sa područja Brčkog, tzv. „Crvene beretke“, kršeći pravila međunarodnog prava, prinudio na obljubu civilno lice oštećenu Š.A.\nVeće za ratne zločine Apelacionog suda u Beogradu, nakon održane sednice veća, donelo je 31. januara 2020. godine presudu Kž1 Po2 7/19 kojom je odbilo kao neosnovane sve žalbe i potvrdilo prvostepenu presudu.\nPo nalaženju Apelacionog suda, u delu odluke o krivičnoj sankciji, prvostepeni sud je pravilno prilikom odlučivanja o visini kazne koju će izreći okrivljenom našao da nije bilo olakšavajućih okolnosti, dok je od otežavajućih okolnosti cenio okolnosti pod kojima je krivično delo izvršeno, bezobzirno ponašanje okrivljenog ispoljeno tokom izvršenja krivičnog dela, zatim, da su preduzete radnje prema oštećenoj usmerene na povredu integriteta i ličnog dostojanstva oštećene, što predstavlja naročito uvredljivo i ponižavajuće postupanje prema žrtvi, posledice koje su za oštećenu nastale, intenzitet psihičkih povreda i kontinuirana patnja koju je doživela kritičnom prilikom, a koje u zajednici u kojoj živi traju od tada neprekidno, sve do danas, kao i psihičke traume od kojih se i danas leči. Navedene okolnosti, po oceni Apelacionog suda, opravdavaju kaznu u trajanju od 8 godina i ista je nužna, ali i dovoljna za postizanje svrhe kažnjavanja.


A.Jahjaga: Kosovo svima pruža jednake mogućnosti\nPredsednica Kosova Atifete Jahjaga poručila je da svi građani Kosova imaju garantovana prava, slobodu kretanja i jednake mogućnosti da vode dostojan život.\nAtifete Jahjaga (Foto Beta)\nJahjaga je sinoć na "Prvom humanitarnom koncertu za Kosovo" u organizaciji Rotari klubova Kosova, uz podršku Kfora, komandanta Erharda Drevsa, kazala da su izgradnja mostova među ljudima i solidarnost svakodnevni posao.\nSvedoci smo da pomoć ljudima u nevolji predstavlja najveću ljudsku vrlinu koja ih čini jačim, građanima vere i nade, ocenila je Jahjaga.\nOna je navela da sa koncerta šalje poruku mira i razumevanja svim građanima da na Kosovu imaju garantovana prava, slobodu kretanja i jednake mogućnosti da vode dostojan život.\n"Neka nam ovaj humaitarni koncert pokaže da mi građani mozemo i želimo da pomognemo jedni drugima, da gradimo bolju budućnost za sve", istakla je ona.\nKomandant Kfora general Erhard Drevs rekao je da je imao prilike dosta da putuje po Kosovu i da je video dosta napretka.\n"Ovo su uzbudljiva i izazovna vremena i vi nosite veliku odgovornost ali ja svesrdno verujem u vašu mogućnost da izgradite društvo u kojem će biti uključeni svi ljudi na Kosovu", poručio je on.\nKoordinator Rotari klubova Kosova Nešad Aslanija je podsetio da je humanitarni koncert organizovan za podršku tri projekta na Kosovu -podršku porodicama žrtava tragedije u Restelici, projekat za rano otkrivanje raka dojke u Kosovskoj Mitrovici i "Bu-nateka" projekat biblioteke.


Gimnazija uskoro dobija nove računare i sportsku dvoranu | Banjaluka.net\nGimnazija uskoro dobija nove računare i sportsku dvoranu\nPredstavnici kompanija “Inova” i Gimnazije u Banjaluci predstavili su danas projekte nabavke računara i izgradnje nove školske sportske dvorane, koji bi trebalo da budu realizovani povodom 120 godina od osnivanja i rada ove obrazovne ustanove, što je jubilej koji će biti proslavljen u nedjelju, 4. oktobra.\nDirektor Gimnazije u Banjaluci Zoran Pejašinović rekao je da je jedan projekat nabavka 120 računara, a da drugi predstavlja inicijativu za novu školsku sportsku dvoranu, koja je u planu unazad pet godina.\nOn je na konferenciji za novinare u Banjaluci rekao da je postojeća dvorana stara 40 godina i veoma mala, neuslovna i bez prostora za publiku, kao i da učenici rade na dotrajaloj opremi.\nPejašinović je naveo da je 40 računara već obezbijeđeno, odnosno da će ih donirati preduzeće “Inova”, u okviru kojeg funkcioniše i istoimeni ženski odbojkaški klub, a koje je spremno da finansira i izgradnju dvorane pored zgrade Gimnazije.\n– Ovaj odbojkaški klub bi zauzvrat koristio tu dvoranu u vannastavnim terminima za svoje potrebe-rekao je Pejašinović, dodajući da banjalučka Gimnazija već deceniju uspješno sarađuje sa kompanijom “Inova”.\nOn je naglasio da bi se izmještanjem postojeće sportske sale rasteretila zgrada Gimnazije, koja bi na taj način dobila dodatni kvalitetan i namjenski prostor.\n– Osim toga, prostor u kojem se sada nalazi sportska dvorana bio bi preuređen u amfiteatar, novu biblioteku i čitaonicu, koje su ovoj školi više nego potrebne-rekao je Pejašinović.\nVlasnik preduzeća “Inova” Ljubiša Savović rekao je da je idejno rješenje izgradnje nove sportske dvorane već napravljeno, te da se sa radovim može početi čim se od banjalučke Gradske uprave dobije saglasnost i potrebna dokumentacija.\n– Očekujemo da i te probleme riješimo u što kraćem roku, kako bi učenici Gimnazije već u narednoj školskoj godini imali novu dvoranu- rekao je Savović.\nPrema njegovim riječima, nova dvorana zauzimala bi površinu 640 metara kvadratnih, odnosno 300 do 600 mjesta za sjedenje, a vrijednost izgradnje je 700.000 KM.\nSavović je precizirao da bi nova sportska dvorana ostala u vlasništvu grada Banjaluke, te očekuje podršku grada i resornih ministarstava u adaptaciji sadašnje dvorane.\n– Podrška grada i Vlade Srpske je potrebna u adaptaciji prostora gdje se dvorana trenutno nalazi, a po našim proračunima za to je potrebno od 120.000 do 180.000 KM- rekao je Savović.\nGimnazijalci su povodom proslave 120 godina od osnivanja i rada Gimnazije organizovali sportske turnire, humanitarne akcije i kulturna dešavanja, te svečanu akademiju kojom će biti obilježen jubilej, 4. oktobra.


Završen projekat nadzora igračaka na sadržaj teških metala | Banjaluka.net\nZavršen projekat nadzora igračaka na sadržaj teških metala\nAgencija za nadzor nad tržištem BiH i mjerodavne sanitarne i zdravstvene inspekcije Republike Srpske, Federacije BiH i Brčko distrikta sprovele su zajednički projekat nadzora igračaka. U saopštenju Agencije navodi se da je razlog za pokretanje ovog projekta zasnovan na činjenici da teški metali prisutni u igračkama mogu uzrokovati kratkoročne i dugoročne posljedice na zdravlje djece. Prema Pravilniku o uslovima u pogledu zdravstvene ispravnosti predmeta opšte upotrebe koji se mogu stavljati u promet, boje koje se upotrebljavaju za bojenje igračaka ne smiju sadržavati više od 100 miligrama po kilogramu olova, 10 miligrama po kilogramu kadmijuma i 100 mgiligram po kilogramu hroma.\nTokom sprovođenja projekta sa tržišta BiH je uzeto 16 uzoraka igračaka različitih modela za koje je izvršena laboratorijska analiza. Utvrđeno je da su svi ispitani uzorci usklađeni sa propisanim graničnim vrijednostima Pravilnika, te shodno tome mjerodavne inspekcije entiteta i Brčko distrikta BiH nisu preduzimale nikakve mjere prema subjektima nadzora, navodi se u saopštenju.\nIz Agencije za nadzor nad tržištem BiH podjećaju da su u 2013. godini sprovedene aktivnosti nadzora igračaka na sadržaj olova i hroma. Tada je sa tržišta BiH uzeto 19 uzoraka igračaka, u kojima provedenim ispitivanjima nije utvrđeno prisustvo ovih metala.\nCRNI PETAK: Šoping centri širom BiH bili puni mušterija\nPredstavnik IRBRS na konferenciji Evropske asocijacije javnih banaka u Briselu\nKRIZA: Nestašica gnojiva podiže cijenu hrane\nDUGOVANJA MANJA ZA MILIJARDU MARAKA: Direktor Banjalučke berze o efektima multilateralne kompenzacije\nPočele edukacije iz oblasti preduzetništva: BRiO Business Academy\nSTRUČNJACI UPOZORAVAJU: Ulaganja Kine u BiH dobronamjerna finansijska podrška ili dio geopolitičkog procesa?\nUspješna saradnja “Alumine” i Rudnika boksita Jajce\nNOVA SISTEMATIZACIJA: Smanjen broj direktora i šefova u Željeznicama RS


SportDC - Vesti - Prva liga RS - Krupa slavi u maju\nUtorak, 10.12.2019 07:29\nKrupa slavi u maju\nFudbaleri Krupe blizu su jesenjih lovorika u Prvoj ligi Republike Srpske. Dva kola pre kraja polusezone imaju pet bodova više od drugoplasiranog Rudar Prijedora, glavnog i reklo bi se jedinog ozbiljnog konkurenta u borbi za titulu i povratak u premijerligaško društvo BiH. Superiornost su fudbaleri trenera Zorana Marića pokazali tokom cele jeseni, nisu pretrpeli nijedan poraz, ostvarili su devet pobeda i dva remija, osim toga slavili su rezultatom 2:1 i u derbiju sa direktnim rivalom na njegovom terenu u Prijedoru.\n-Uspeh koji smo napravili nije slučajan, jer smo i tokom letnjeg pripremnog perioda “slagali” pozitivne rezultate, bez ijednog poraza. Prvo mesto nas jedino interesuje na kraju ove sezone, ali nikad niko u decembru nije slavio šampionsku krunu. Lepo je biti najbolji na kraju polusezone, dobar je to zamajac za proleće, ali ujedno i dodatna obaveza da odbranite tron, jer će svi da jurišaju na lidera, dokazuju se, hteće da skinu naš “skalp”. Na nama je da odbranimo sve te napade i ostanemo tu gde jesmo – na prvom mestu – rekao je Mihajlo Bučinski, član uprave Krupe, zadužen za sportska pitanja.\nProteklog vikenda tim iz kanjona Vrbasa remizirao je (0:0) u Istočnom Sarajevu protiv Slavije, čime je prekinut niz od devet vezanih pobeda u prvenstvenim mečevima.\n-Sve je dobro kada se posle utakmice nešto dopisuje u tabelu, uvećava bodovni saldo. Naš trener Marić je istakao da je nezadovoljan bodom jer smo propustili priliku da pobegnemo “rudarima” na sedam bodova, pošto su i oni remizirali u Modriči, ali i ovim rezultatom smo stigli na korak do jesenje titule koja nam, siguran sam, neće umaći. Mislim da smo tokom cele jeseni pokazali konstantnost, da smo zasluženu tu gde jesmo i da ćemo iste ovakve igre i rezultate nastaviti i na proleće. Ali pre svega da odradimo i preostale dve jesenje obaveze – dodao je Bučinski.\nU subotu će u Krupi na Vrbasu gostovati nekadašnji šampion i pobednik Kupa Republike Srpske i BiH Modriča Alfa. To je prilika da Krupljani overe jesenju krunu.\n-Iz domaćeg duela protiv Modričana i gostovanja u Janji u poslednjem jesenjem kolu protiv Podrinja potreban nam je samo bod kako bi bili jesenji prvaci, ali mi želimo da ostvarimo maksimum do kraja polusezone, dakle cilj je svih šest bodova. Neće biti lako, igramo protiv neugodnih rivala, posebno će to da bude Podrinje koje se diglo i ušlo u seriju pozitivnih rezultata. Ali, ipak, pre svega da sačekamo prvo Modriča Alfu, o Podrinju ćemo pričati kada za to dođe vreme. Imamo najbolji i najkvalitetniji tim, to smo dokazali na terenu igrama i pobedama i mislim da ćemo se potpuno zasluženo radovati jesenjim lovorikama. Isto slavlje, ali povratka u Premijer ligu BiH očekujemo u maju iduće godine – zaključio je na kraju Mihajlo Bučinski, sportski direktor Krupe.


Vršačka 45 Novi Sad – IN STAN GRADNJA\nVršačka 45 Novi Sad\nSTAN::1 – Garsonjera\nPovršina: 28,96 m2\nSTAN::2 – Trosoban\nPovršina: 44,55 m2\nPovršina: 43,14 m2\nSTAN::6 – Trosoban\nSTAN::9 – Garsonjera\nSTAN::10 – Trosoban\nSTAN::11 – Četvorosoban\nPovršina: 86,23 m2\nSTAN::12 – Četvorosoban\nPovršina: 132,10 m2\nSprat: Potkrovlje – dupleks\nPovršina: 107,99 m2\nVršačka 45, Novi Sad\nPredstavljamo vam objekat smešten u starom i prelepom delu Novog Sad. Savršeno ste povezani sa mrežom puteva i bulevara sa ostatkom grada. Okružuju vas najlepše novosadske ulice i sa ove lokacije ste za desetak minuta na bilo kojoj bitnoj lokaciji u Novom Sadu. Objekat će imati svoj parking prostor, tako da ne morate da tražite slobodno mesto unaokolo, što ume biti prilično izazovno u ovom delu grada.\nZa Vas smo obezbedili 8 parking mesta. Objekat obuhvata 12 stambenih jedinica, savršeno skrojenih za porodični život. Stanovi su kreirani sa idejom da pruže maksimalno udoban boravak, te predstavljaju savršen spoj udobnosti, luksuza i elegancije. Ugrađujemo isključivo luksuzne sanitarije renomiranih proizvođača. Na podovima su podne obloge premijum kvaliteta. Radi vaše potpune bezbednosti, objekat poseduje sigurnosna ulazna vrata.\n12 stambenih jedinica


HomeDRUŠTVOPrva presuda u Srbiji za organizovanje učešća u ratu u Ukrajini, osuđeni dobio kućni zatvor\nU dokumentu, međutim, sud je identitet osuđenog sakrio time što je zatamnio sve detalje – od imena i prezimena, godine rođenja, adrese stanovanja, kao i imena drugih ljudi.\n„Kriv je što je u periodu od 18. oktobra 2014. godine pa do sredine novembra 2014. godine, u stanju uračunljivosti, svestan svoga dela čije je izvršenje hteo i svestan njegove zakonske zabranjenosti, u nameri izvršenja krivičnog dela učestvovanje u ratu ili oružanom sukobu u stranoj državi…podsticao druga lica na izvršenje ovog krivičnog dela i organizovao grupu lica za izvršenje ovog dela„, navodi se u presudi.\nOsuđeni je, dalje se navodi, preko društvenih mreža kontaktirao zainteresovane borce u Srbiji da bi im zatim „putem mejla poslao avionske karte za let od Beograda do Moskve“. Njihova imena i prezimena su takođe zatamnjena u presudi.\nTada im je, stoji u presudi, dao podatke o njihovom daljem transferu od Moskve do Alčeska u Ukrajini koji se nalazi pod kontrolom proruskih snaga, „kako bi navedena lica učestvovala u ratu – oružanom sukobu na teritoriji Republike Ukrajine“.\nDodaje se takođe da se okrivljeni „sam prethodno kao dobrovoljac priključio proruskim snagama“ na istoku Ukrajine, a da je zatim, u septembru 2014. zajedno sa drugim licem iz Kolumbije (čije je ime u presudi takođe zatamnjeno) osnovao paravojnu formaciju „Internacionalna brigada“ (Unité Continentale) sastavljenu od Srba, Francuza i Španaca.\nMeđutim, sud je u ovom slučaju presudio kućni pritvor u trajanju od šest meseci, i to bez primene elektronskog nadzora, takozvane „nanogvice“.\n„Parking servis“ prodaje 51 havarisano vozilo, nemoguće ih je registrovati


Creative Space Serbia - YUROPE - Moj Enterijer – Kupatila, Nameštaj, Kuhinje, Garniture...\nCreative Space Serbia - YUROPE\nPlatforma Creative Space Serbia će i ove godine biti prisutna na "Milanskoj nedelji dizajna 2013“ od 9. do 14. aprila.\nPlatforma Creative Space Serbia, koju promoviše Agencija za strana ulaganja i promociju izvoza (SIEPA), i ove godine predstavlja selekciju srpskog dizajna koji će biti prikazan u milanskoj Zoni Tortona na milanskoj nedelji dizajna od 9. do 14. aprila. Tema izložbe 2013, pod kreativnim vođstvom Mirka Tatarinija, profesora strateškog dizajna na fakultetu ISIA iz Firence, je Yurope - Treći domaći pejzaž.\nTrostruka misija platforme je: pronalaženje novih talenata, ostvarivanje saradnje između dizajnera i proizvođača nameštaja, i podrška razvoja kreativnih industrija u Srbiji. Ovogodišnja izložba projektuje izraze novog stvaralaštva koji su se razvili kao rezultat dijaloga i sinergije između dizajnera i industrije. Početna tačka refleksije je sećanje i teret, koji Srbija kao zvanični kandidat za članstvo u Evropskoj uniji nosi, i čime može da oplemeni evropski identitet.\nUnutrašnji prostor koji je slobodan i nesavršen, oaza života i spontanosti – treći pejzaž inspirisan definicijom francuskog urbaniste Gilles-a Clément-a. Svaki dizajner ponaosob imao je zadatak da predstavi svoju viziju “kutije uspomena“ tokom stvaranja nove generacije kutija za čuvanje stvari gde prostor i njegov sadržaj, bilo da je stvaran ili imaginaran, imaju primarnu ulogu.\nDizajn koji će biti prikazan odabran je kroz selektivan proces otvorenog konkursa na osnovu koga su srpski proizvođači nameštaja, potom, napravili proizvode. Ove godine SIEPA je odlučila da napravi još jedan iskorak i pozove već poznate dizajnere da prilože svoja dizajnerska rešenja i predstave se kao deo CSS projekta.\nNa ovogodišnjoj izložbi svoje radove će predstaviti dizajneri: Ana Babić, Ivan Kucina, Kako.Ko Dizajn studio,Milica Pavlović, Od-Do Arhitekti, Saša Mitrović, Stevan Đurović i Tamara Švonja, čije su prototipe izradili firme „Gir", „Jasen", „Ergomade", „SCS Plus", „Simpo Šik", „Lanterna" i „Čempres", "DIV Company".\nIzvor: Creative Space Serbia\nPROČITAJTE SLEDEĆI TEKST: 39. MEĐUNARODNI SAJAM GRAĐEVINARSTVA\nMATIS NAMEŠTAJ CENA 58.990 rsd


VIKEND U NOVOM SADU U ZNAKU PRISAJEDINjENjA\n26. новембра 2018. Novi Sad, Vesti\nOdluka o Prisajedinjenju bila je demokrataska sublimacija viševekovnih napora niza velikana na čelu sa Svetozarom Miletićem, koji je bio i ostao simbol slobode i stradanja za slobodu i prava svog naroda, kazao je predsednik Mirović. Prisajedinjenje nisu izglasali samo Srbi već i naši prijatelji Bunjevci, Slovaci, Rusini i mnogi drugi koji su se u prethodnim vekovima borili za sopstevnu samobitnost i budućnost, istakao je predsednik Mirović.\nPosle toga, na prepunom cenrtalnom trgu u Novom Sadu predsednik Srbije Aleksandar Vučić i gradonačelnik Novog Sada Miloš Vučević otkrili su spomenik kralju Petru Prvom Karađorđeviću, suverenu Kraljevine Srbije u trenutku prisajedinjenja Vojvodine, i jednoj od najznačajnijih ličnosti u celokupnoj istoriji srpskog naroda. Svečanosti su prisustvovali najviši predstavnici vlasti Srbije, Republike Srpske, i pokrajine Vojvodine – predsedavajući Predsedništva BiH Milorad Dodik, predsednica RS Željka Cvijanović, predsednica Skupštine Srbije Maja Gojković, predsednik Pokrajinske vlade Igor Mirović – i brojni drugi gosti.\n„Osetili ste da je Srbija danas pritisnuta sa različitih strana, da su razne ptice crne boje krenule da zobaju sve što stignu po našoj lepoj Srbiji, a ja, uz poštovanje velikom i starom našem kralju, samo jednu rečenicu da kažem – Srbija zna svoju snagu i znamo da nismo najveći, ni među najvećima ali znamo da Srbiju nikad niko nije uspeo da pokori, neće ni oni koji to danas pokušavaju“, rekao je u svom obraćanju predsednik Srbije Aleksandar Vučić.\nPredsednik Vučić se zahvalio građanima na odlučnosti da budu uz svoju državu, svoj narod i što znaju da od Srbije nema ništa preče. Takođe je poručio da „nikada nikome, do Srbiji, Vojvodina neće pripadati“. Rečima, „dobro došao kući stari naš kralju“ Vučić je istakao da nam je trebalo 84 godine da shvatimo veličinu i značaj Kralja Petra prvog, a da je nacionalna bruka što smo takve velikane zaboravljali.\n„Dobrodošao kući. Izvini što nam je 84 godine trebalo da shvatimo da si ti onaj koji je pobedio i da ti konačno podignemo spomenik“, poručio je Vučić u obraćanju. Kako je rekao, otkrivajući spomenik kažemo – Hvala kralju oslobodioče, hvala za slobodu, a takvu slobodu kakvu si izborio, želimo takvu i nikome je ne damo. „U Novom Sadu, u kome su slobodni ljudi odlučili da budu deo slobodne Srbije, dragi kralju dobrodošao kući. Spomenik su podigla tvoja dela, a mi smo se setili da ga postavimo, da nas podseti da ništa važnije i preče od Srbije nemamo“, poručio je Vučić.\nO najvoljenijem srpskom kralju, Petru Prvom Karađorđeviću, i spomeniku koji se njemu u čast podiže, govorio je i Vučević. On je rekao da je Novi Sad ponosan što je dobio spomenik koji je trajno svedočanstvo velikom vladaru. Dodao je da je ovaj spomenik svedočanstvo i Velikom ratu iz kojeg je srpski narod izašao kao pobednik, ali sa tugom koju čitav vek nosi zbog jezive golgote kroz koju je prolazio tokom rata. „Ovaj spomenik podseća na ponos i čast srpskog naroda, na sve koji su zajedno preživeli pakao rata i koji su otišli braneći svoju zemlju kako bi mi uživali u slobodi“, rekao je Vučević i dodao da spomenik podseća na svaku žrtvu srpskog naroda. Govoreći o kralju Petru I Karađorđeviću, Vučević je kazao da je taj veliki vladar živeo da služi svom narodu i simbolično dojahao u Novi Sad pre sto godina, na današnji dan, kada je na Velikoj skupštini doneta odluka o prisajedinjenju. „Na spomenik su uklesane velike reči kralja oslobodioca, da nas od danas pa zauvek podsećaju i uče i da nam ne dozvole da odustanemo od najvažnije borbe, za svoj narod, svoju državu, dostojanstvo i jedinstvo“, zaključio je Vučević.\nBronzani spomenik je visok četiri metra i težak više od 3,5 tone, a delo je Umetničke livnice „Jeremić“. Sa postamentom visok je oko 10 metara, a ima i ćiriličke natpise na sve četiri strane. Na južnoj strani piše „Petar Prvi Krađorđević 1844-1921“, na severnoj „Kralj Srbije 1903-1918“. Na zapadnoj strani je grb Kraljevine Srbije, a na istočnoj piše „Ruma, 24. novembar 1918, Novi Sad, 25. novembar 1918“. Spomenik je izrađen po modelu akademskog vajara Zorana Ivanovića.\nObeležavanje stogodišnjice prisajedinjenja završemno je svečanom akademijom u Srpskom narodnom pozorištu.\n„Odluka o Prisajedinjenju Vojvodine Kraljevini Srbiji, bila je odluka koja je preusmerila tok istorije. To nije bio samo politički stav, već i sveobuhvatan politički program o načelima koja su, u jednom velikom vremenu, vodila velike ljude koji su donosili istorijske odluke“, istakao je predsednik Pokrajinske vlade Igor Mirović na svečanoj akademiji u Srpskom narodnom pozorištu. Ta načela, načela: slobode, ravnopravnosti, zajedništva i prosperiteta, kako je naveo, vekovima unazad, bila su temelj istrajne borbe srpskog i drugih naroda u Habzburškoj monarhiji za sopstvenu samobitnost i sopstvenu budućnost.\n„Pre jednog veka, u Novi Sad stigla je sloboda. Zato 25. novembar 1918. godine možemo da označimo kao dan u koji su stali vekovi i dan u kojem su se u stvarnost pretočili dugo sanjani snovi“, naglasio je predsednik Mirović, koji je ujedno i predsednik Odbora za obeležavanje stogodišnjice Prisajedinjenja Vojvodine Kraljevini Srbiji. On je dodao da su pravi uzori za to kako se za slobodu bori, upravo oni koji su, pre sto godina, ovde, u našoj „Srpskoj Atini“, doneli istorijsku odluku o prisijedinjenju. „Zato njihovo veliko delo i jeste putokaz za budućnost i zato nikada ne smemo da ih zaboravimo“, naglasio je predsednik Mirović.\nPredsednik Republike Srbije Aleksandar Vučić rekao je da su na današnji dan pre tačno sto godina veliki ljudi stvarali velika dela, ističići da je 25. novembar 1918. godine jedan od najvećih datuma moderne srpske istorije. „Taj jedan dan, 757 poslanika i jedna odluka, saželi su u sebi sve ono što je jedan narod delao do svog doslaska na ove prostore. Prisajedinjenje je najveća tekovina istorije srpskog naroda u poslednja dva veka“, istakao je predsednik Republike Srbije Aleksandar Vučić, koji je i počasni predsednik Odbora za obeležavanje ovog jubileja. Prisajedinjenjm je ostavren, dodao je on, istorijski san, san o srpskom jedinstvu. „I danas, stogodina kasnije taj osećaj nam je potreban više nego ikad, naglasio je predsednik Vučić.\n„Ovo je i za Srbe u Republici Srpskoj važan i veliki dan. Snaga i jedinstvo Srbije naš je ponos“, rekao je predsedavajući Predsetništva Bosne i Hercegovine Milorad Dodik, istakavši da Republika Srpska i Srbija danas sarađuju na najvišem nivou od njenog nastanka. Svečanoj akademiji, koja predstavlja završetak dvodnevnog obeležavanja stogodišnjice Prisajedinjenja Vojvodine Kraljevini Srbiji, prisustvovali su predstavnici diplomatskog kora, Vojske Srbije, verskih zajednica i brojnih stranih delegacija iz celog sveta.


Kavazović: Neprihvatljivo tretiranje migranata\nTanjug 30. decembra 2020. 12:08\nSARAJEVO – Reisu-l-ulema Islamske zajednice u BiH Husein Kavazović pozvao je danas sve domaće i međunarodne faktore da se ozbiljno i, kako je naveo, bez politikantstva i sitnih dnevnopolitičkih interesa, angažuju na rešavanju migrantske krize.\nIzrazivši razumevanje za sve bezbednosne aspekte problema ilegalnih migracija, Kavazović smatra da ovaj problem ne može pasti samo na nekoliko lokalnih zajednica u BiH da se same s njim nose, ali ističe da je neprihvatljivo tretiranje migranata na način na koji se to čini ovih dana.\n„Vlasti na svim nivoima moraju preuzeti odgovornost i pomoći da se ovaj problem reši zajedno s Evropskom unijom (EU), međunarodnim organizacijama i državama iz kojih migranti dolaze i niko od njih se ne može ponašati kao da to nije i njihov problem.\n„Neljudski i ponižavajući tretman ovih ljudi je sramota za Bosnu i Hercegovinu, ali i Evropu. Mi tako ne tretiramo ljude koji su u stanju potrebe. I dok se traga za načinima kako će se BiH i EU zaštititi od ilegalnih migracija, veoma je bitno da one ostanu otvorene za izbeglice i one kojima je potrebna naša zaštita, a da se s onim ljudima koji su žrtve trgovine ljudima ili ekonomski migranti postupa humano i s ljudskim dignitetom“, naveo je Kavazović, saopšteno je iz Rijaseta IZ BiH.


PSG: Na vlasti su Šešeljeva duhovna deca | Autonomija\nPSG: Na vlasti su Šešeljeva duhovna deca\n"Ne čudi što je Vojislav Šešelj, čija su dva najbliža saradnika iz vremena za koji je osuđen birana za predsednika države, i dalje njihov duhovni otac, saveznik i saradnik"\nPokret slobodnih građana (PSG) ocenio je da današnja presuda lideru Srpske radikalne stranke (SRS) Vojislavu Šešelju pred Haškim tribunalom predstavlja „konačni sud o zločinačkoj politici koja je u Srbiji vođena devedesetih godina prošlog veka“.\nReagujući na presudu kojom je Šešelj osuđen na 10 godina zatvora zbog progona Hrvata u selu Hrtkovci u Vojvodini 1992. godine, PSG je ocenio da je politika u Srbiji tog vremena, „zajedno sa svojim blizancima u drugim zemljama bivše Jugoslavije ovaj prostor odvela u užas etničke i verske mržnje, bratoubilačkih ratova i zločina“.\n„Svedoci smo da se, posle četvrt veka, u svim tim zemljama, a na našu odgovornost i u Srbiji, ta politika u svojim bitnim elementima ponavlja. Na vlasti su politički, a negde i biološki naslednici onih koji su razorili mir. Zato i ne čudi što je Vojislav Šešelj, čija su dva najbliža saradnika iz vremena za koji je osuđen birana za predsednika države, i dalje njihov duhovni otac, saveznik i saradnik“, piše u saopštenju.\nPokret je ocenio da presuda lideru radikala „nije dovoljna satisfakcija za sve žrtve ratnih zločina na prostoru bivše Jugoslavije, ali ni za građane Srbije koji su trpeli i još trpe zbog zločinačke politike SPS i SRS“.\n„Smatramo da samo novi ljudi i nove politike na celom prostoru Balkana mogu ovaj deo Evrope osloboditi mračnog nasleđa prošlosti i uvesti nas istinski u 21. vek“, navodi se u saopštenju.


Nis Архиве - Страница 2 од 10 - Dnevnik Juga\nHome / Tag Archives: Nis (page 2)\nIna Dendić 11/06/2019\tNiš, SPORT 0\nU Nišu se na terenima TK Radnički igralo Prvenstvo istočne Srbije u konkurenciji dečaka i devojčica do 12 godina. Turnir je održan tokom vikenda u organizaciji Teniskog saveza istočne Srbije (TSIS). Titulu šampiona regiona je poneo Aleksandar Žikić, teniser Teniske akademije Živković (TAŽ) iz Niša. Žikić je u finalu bio …\nIna Dendić 10/06/2019\tNiš, SPORT 0\nTokom vikenda se u Beogradu igralo Otvoreno prvenstvo Beograda za teniserke do 18 godina na kome je Anđela Petrović iz Teniske akademije Živković (TAŽ) osvojila prvo mesto. Beogradski klub Haron je bio domaćin turnira. Anđela je u finalu savladala Natašu Savić iz Beograda sa 2:1 u setovima (6/2, 6/7, 6/3). …


Novi programi EU za pomoć lokalnim samoupravama | VRANJENEWS\nNovi programi EU za pomoć lokalnim samoupravama\n27.04.2018 13:59 » 14:03\nČetiri nova programa EU za lokalni ekonomski razvoj. Foto Grad Vranje\nKroz poziv za unapređenje javne infrastrukture Evropska unija će sa preko 5,2 miliona evra podržati izgradnju i rekonstrukciju javnih objekata, obrazovnih, zdravstvenih i ustanova socijalne zaštite. Na taj način će direktno uticati na unapređenje kvaliteta života stanovništva.\nS druge strane, lokalne samouprave će konkurisanjem na poziv za unapređenje poslovne infrastrukture, u vrednosti od 3,7 miliona evra, imati priliku da kroz opremanje industrijskih zona, tehnoloških parkova, ili turističkih destinacija privuku nove investicije što će dugoročno doprineti ekonomskom rastu i otvaranju radnih mesta.\nPutem javnog poziva za izradu planske dokumentacije, za koji je opredeljeno 750.000 evra donatorskih sredstava, biće podržani projekti izrade planova detaljne regulacije koji obuhvataju područja koja imaju potencijal da generišu ekonomsku aktivnost.\n- Evropska unija, kroz EU PRO program i objavljene pozive, potvrđuje podršku Srbiji i ravnomernijem razvoju regiona, sa posebnim osvrtom na unapređenje konkurentnosti lokalnih samouprava.\nPrepoznajemo potrebu da se poveća ulaganje u javnu i poslovnu infrastrukturu na lokalnom nivou zato što ona direktno utiče na kvalitet i standard života stanovništva.\nA naš cilj je upravo bolji život građana i građanki Srbije - izjavio je šef Delegacije EU u Srbiji, ambasador Sem Fabrici.\nGrem Tindal, menadžer programa EU PRO rekao je da „kroz realizaciju projekata, lokalne samouprave će imati priliku da unaprede znanja i veštine koja će im koristiti pri sprovođenju budućih projekata koje finansiraju donatori, prvenstveno Evropska unija".\n- Takođe, jačanje lokalnih samouprava predstavlja važan segment ukupnog ekonomskog razvoja zemlje - dodao je Tindal.


Vežbe koje se koriste kod treniranja ritmičke gimnastike, prilagođene su baš za devojčice i devojke. Razlog je što ovaj sport i ne treniraju dečaci, oni se bave sportskom gimnastikom, koju takođe mogu da treniraju i dame.\nKod sportske gimnastike, akcenat je stavljen na snagu, a kod ritmičke, kao što joj i ime kaže – na ritmiku, harmoniju i sklad pokreta. Takođe, sportska gimnastika ima elemente akrobatike, dok je ritmička spoj plesa, baleta, muzike i sporta.\nZbog svega navedenog, devojčice se često odlučuju da treniraju ritmičku gimnastiku, jer ona objedinjuje mnogo njihovih interesovanja, zbog čega su treninzi pravo zadovoljstvo, a ne neka obaveza koja im teško pada. Takođe, vrlo je zanimljivo gledati kako vežbačice jednu te istu vežbu ponavljaju mnogo puta tako da je dovode do savršenstva. Na ovaj način se usađuje i uverenje da je svaka prepreka savladiva, samo ako se dovoljno potrudimo.